**Припрема за час бр. 55**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2019/2020.**
* **Наставна тема: VII *Sul campo da tennis***
* **Наставна јединица: *Come si dice?***
* **Тип часа: обрада**
* **Наставне методе: рад на тексту, дијалошка, решавање проблема, монолошка**
* **Облици рада: фронтални, индивидуални**
* **Наставна средства: Уџбеник, Радна свеска, CD**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Циљеви и задаци часа:**
* **обнављање лексике која се односи на тренирање неког спорта, конкретно – тениса, описивање типичних дневних радњи, увођење облика императива**
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* **разумеју уобичајене молбе, предлоге, захтеве и упозорења у усменој и писаној форми и реагују на њих**
* **умеју да опишу типичан дан**
* **Активности:**
* **Наставника: Координише радом на часу, иницира активности ученика, скреће пажњу на поједине граматичке партије, поставља питања и помаже приликом одговарања на њих.**
* **Ученика: Учествују у дијалогу, читају текст из стрипа, одговарају на питања наставника, раде задате вежбе.**

**Ток часа**

**Уводни део (7-8 минута)**

**Ученици обнављају основну лексику са претходног часа кроз једну драматизацију дијалога и одговарање на питања у вези са текстом након тога.**

**Главни део (30 минута)**

**Након подсећања на причу са претходног часа, говорим ученицима да ћемо данас сазнати како изгледа Фабијов дан и шта још ради осим што иде на тренинг и спрема се за турнир.**

**Ученици треба да повежу илустрације Фабијевих активности са временом када се дешавају .**

**Како бисмо вежбали облике садашњег времена од њих тражим, најпре да ми одговоре на питања: „*A che ora Fabio si alza? Perché si alza così presto? A che ora comincia la scuola? Chi prepara il pranzo? Che cosa fa dopo il pranzo?Con chi gioca a calicio? Dove i ragazzi giocano?A che ora va all’allenamento? Che cosa porta all’allenamento?“* Након тога организују се у групе и треба да напишу како изгледа Фабијов дан.**

**Потом се враћамо на уџбеник и тражим од ученика да издвоје све глаголе којима неко нешто наређује или позива некога да у нечему учествује. Проверавам одговоре, али се не задржавамо на граматичким објашњењима императива јер она тек следе на наредним часовима.**

**Будући да су ученици видели како изгледа Фабијов дан, позивам их да ми опишу и свој. Помажем им постављањем питања попут:**

* ***A che ora ti alzi?***
* ***Cosa fai dopo?***
* ***Quando vai a scuola?***
* ***A che ora finiscono le lezioni?***
* ***Cosa fai dopo il pranzo?* итд.**

**Завршни део (7-8 минута)**

**У последњем делу часа ученици раде вежбу на 40. страни Радне свеске коју потом заједно проверавамо.**

**За домаћи задатак треба да ураде вежбе 3 и 5 у Радној свесци.**

**Припрема за час бр. 56**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2019/2020.**
* **Наставна тема: VII *Sul campo da tennis***
* **Наставна јединица: *Esercizi di ascolto, lettura e produzione scritta***
* **Тип часа: вежбање**
* **Наставне методе: рад на тексту, дијалошка, решавање проблема**
* **Облици рада: фронтални, индивидуални, у пару**
* **Наставна средства: Уџбеник, Радна свеска, CD**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Циљеви и задаци часа:**
* **развијање вештине слушања, читања и писања и утврђивање лескичких и граматичких садржаја кроз поменуте вежбе**
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* **разумеју текстове у којима се говори о спортским активностима, распореду дневних активности**
* **напишу списак за куповину**
* **користе редне бројеве од 11 до 20**
* **Активности:**
* **Наставника: Координише радом на часу и иницира активности ученика.**
* **Ученика: Раде задате вежбе индивидуално и у пару, одговарају на питања наставника, учествују у дијалогу**.

**Ток часа**

**Уводни део (5-10 минута)**

**Са ученицима проверавам домаћи задатак у Радној свесци (вежбе 2, 3 и 5).**

**Главни део (25- 30 минута)**

**Након што обезбедим потпуну тишину у учионици:**

* ***Fate un po' di silenzio!***
* ***Adesso ascoltiamo i dialoghi. Li ascoltiamo tre volte.***

**пуштам ученицима снимак дијалога. Први пут треба само пажљиво да слушају и схвате о чему је реч. Потом посматрамо илустрације у Уџбенику и констатујемо шта су њихови задаци: први је да напишу распоред активности које има Фабио током викенда, а други да попуне листу за куповину.**

**Наредна активност је писана продукција, односно вежба 10 у Радној свесци из претходног задатка ученици треба да напишу како изгледа њихов радни дан.**

**Завршни део (5-10 минута)**

**Тражим од ученика да се подсете редних бројева од 1 до 10. Питам неколико ученика да их понове. Подсећамо се и по чему се то разликују основни од редних бројева. Затим тражим да се подсете и основних бројева до 20, будући да ће нам бројеви од 11 до 20 бити потребни за грађење редних бројева.**

**Када их све поновимо, читамо бројеве које нам лавић Марко показује на 71. страни Уџбеника. Тражим од ученика да ми кажу на који начин се ти бројеви граде, односно да сами изведу правило. Питам их потом како би се завршавали ови редни бројеви у женском роду. Ученици би требало одмах да се сете наставка за женски род –*а*.**

**Тражим од ученика да ураде задатак у Уџбенику који потом проверавамо. Дозвољавам им да задатак раде у паровима. За домаћи ради раде задатак број 7 у Радној свесци.**

**Припрема за час бр. 57**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2019/2020.**
* **Наставна тема: VII *Sul campo da tennis***
* **Наставна јединица: *L’imperativo***
* **Тип часа: обрада/вежбање**
* **Наставне методе: рад на тексту, дијалошка, решавање проблема, писане вежбе, лудичке активности**
* **Облици рада: фронтални, индивидуални, групни**
* **Наставна средства: Уџбеник**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Корелација: матерњи језик**
* **Циљеви и задаци часа:**
* **усвајање облика императива без облика за треће лице множине**
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* **некоме нешто предложе, нареде, да саговорника замоле или упозоре користећи одговарајуће форме императива за формално и неформално обраћање**
* **разумеју уобичајене молбе, предлоге, захтеве и упозорења у усменој и писаној форми и реагују на њих**
* **Активности:**
* **Наставника: Координише радом на часу и иницира активности ученика, скреће пажњу на поједине аспекте императива, објашњава правила игре, задаје домаћи задатак.**
* **Ученика: Раде задате активности, одговарају на питања наставника, учествују у игри.**

**Ток часа**

**Уводни део (10 минута)**

**Након провере домаћег задатка од ученика тражим да се врате на текст лекције са 68. и 69. и реченице са 70. стране Уџбеника и да подвуку све наредбе. Када проверимо одговоре, питам их знају ли како се зове тај глаголски облик који користимо за давање наредби и упутстава. Ученици би овде требало да активирају своја знања из српског језика и сете се о ком је глаголском начину реч.**

**Главни део (25 минута)**

**Потом позивам ученике да отворе своје књиге на страну 72 и говорим:**

* ***Vediamo cosa ci insegna il nostro amico Marco questa volta!***

**Ученици допуњавају табеле облицима из лекција, свако по један. Преводимо примере како би увидели разлику између императива и презента будући да су неки облици исти, што их може збунити. Посебну пажњу посвећујемо одричном облику код другог лица једнине, на шта нам, уосталом, и лавић Марко указује.**

**Када прочитају све примере, записујем на табли, а ученици у свеске још неколико примера. Не тражим да сами смисле примере јер могу пожелети да смисле реченице са глаголима који имају неправилне облике, а то у овом тренутку не учимо, те не желим да их збуњујем.**

**Када запишемо примере, задајем им да ураде индивидуално вежбу у Уџбенику, а потом је заједнички проверавамо.**

**Завршни део (10 минута)**

**У последњем делу часа ученици играју игру у групама. Наиме, један ученик, „добровољац“ изађе пред остатак одељења и изводи радње које му наставник зада тако што му шапне да остали не чују. Остали ученици, подељени у групе, добијају папире са командама међу којима треба да изаберу ону која би претходила извршеној радњи. Нпр. ученик дође до врата и отвори их, а они треба да пронађу заповест *Apri la porta*. Како би задатак био тежи, понуђених реченица има дупло или још више и понављају се речи попут *lavagna, porta, finestra, libro* итд.**

**За домаћи задатак ученици треба да ураде вежбу 2 и 6 у Радној свесци.**

**Припрема за час бр. 58**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2019/2020.**
* **Наставна тема: VII *Sul campo da tennis***
* **Наставна јединица: *l’articolo partitivo***
* **Тип часа: обрада/вежбање**
* **Наставне методе: дијалошка, решавање проблема, писане вежбе**
* **Облици рада: фронтални, индивидуални, у пару**
* **Наставна средства: Уџбеник, Радна свеска**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Корелација: матерњи језик**
* **Циљеви и задаци часа:**
* **усвајање партитивног члана као суплетивног облика множине неодређеног члана, предлози in и su спојени са чланом**
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* **у говору и писању препознају и користе предлоге in и su спојене са одређеним чланом и да опишу простор**
* **дају информације о неодређеној количини користећи облике партитивног члана**
* **Активности:**
* **Наставника: Координише радом на часу и иницира активности ученика, активира претходна знања ученика и помаже им у усвајању нових, задаје домаћи задатак.**
* **Ученика: Проверавају домаћи задатак, раде задате активности и задатке.**

**Ток часа**

**Уводни део (5-6 минута)**

**Проверавамо домаћи задатак у Радној свесци и тиме обнављамо облике императива усвојене на претходном часу.**

**Главни део (35 минута)**

**Када га проверимо, отварамо уџбеник на страни 71, и питам их *Quante bottiglie di succo compra Paolo? Quanta uova ? Quante tavolette di cioccolato? E quanti piatti? Che cosa significa: „dei piatti“?,* објашњавам им употребу партитивног члана чијим називом, наравно, не оптерећујем ученике. На страни 73, лавић Марко им скреће пажњу на облик за женски род, затим облицима партитивног члана допуњујемо реченице испод и преводимо реченице. Питам их који би то падеж био у српском језику. Требало би да знају да је у питању генитив.**

**Затим отварамо Уџбеник на страни 70 и питам их: „*Dove ragazzi giocano a calco?******Dov’è la racchetta di Fabio?“* и исписујем одговоре на табли: „*I ragazzi giocano a calco nel cortile. La racchetta è nella borsa.“* Након тога им кажем: „*Andiamo a scoprire quando si dice nel e quando si dice nella?“* На страни 72 на цедуљицама читају правило, прво за предлог *in*, а затим за предлог *su.* Раде у групама задатак у Уџбенику на истој страни , који заједно проверавамо. Потом раде 8.задатак у Радној свесци.**

**Завршни део (4-5 минута)**

**На крају часа задајем ученицима домаћи задатак и појашњавам израду задатих вежбу 4 и 13 у Радној свесци.**

**Припрема за час бр. 59**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2019/2020.**
* **Наставна тема: VII *Sul campo da tennis***
* **Наставна јединица: *Esercizi grammaticali e lessicali,***
* **Тип часа: утврђивање**
* **Наставне методе: дијалошка, решавање проблема, писане вежбе**
* **Облици рада: индивидуални, у пару**
* **Наставна средства: Радна свеска**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Циљеви и задаци часа:**
* **утврђивање лексичких и граматичких садржаја обрађених од почетка наставне јединице, рецитација „*Filastrocca dello sportivo“***
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* **користе утврђену лексику и језичке структуре у разним контекстима**
* **разумеју и правилно читају песмицу „*Filastrocca dello sportivo“***
* **препознају реченичну интонацију тврдњи, питања и наредби**
* **Активности:**
* **Наставника: Координише радом на часу и иницира активности ученика, охрабрује их, исправља грешке и похваљује.**
* **Ученика: Проверавају домаћи задатак и раде задате активности и задатке.**

**Ток часа**

**Уводни део (6-7 минута)**

**Проверавамо домаћи задатак у Радној свесци (вежбе 4 и 13) и тиме се подсећамо граматичких партија усвојених на претходном часу.**

**Главни део (35 минута)**

**У главном делу часа ученици утврђују стечена знања кроз задатке из Радне свеске или вежбе које је наставник код куће припремио. Раде их индивидуално или у паровима, а потом заједно проверавају и коментаришу грешке.**

**Задаци из Радне свеске су:**

**Девети – у ком треба да пронађу уљеза.**

**Једанаести – у ком треба да допуне реченице речима које треба да пронађу у укрштеници.**

**Дванаести – да организују речи у четири групе – храна, породица, школа, спорт и град.**

**Будући да се сви задаци односе на увежбавање лексике, на табли испсисујем вежбе којима ученици треба да провежбају императив, редне бројеве и партитивни члан.**

**Пример:**

***Completa le frasi con l’imperativo:***

***Ragazzi, \_\_\_\_\_\_\_\_\_\_\_\_ (noi/prendere) il pallone e \_\_\_\_\_\_\_\_\_\_\_\_\_\_\_ (giocare) a calcio!***

***Anna, non \_\_\_\_\_\_\_\_\_\_\_ (andare) troppo lontano, non conosci la zona.***

**Завршни део (3-4 минута)**

**Слушају и допуњују песмицу на страни 75. Затим одговарају на питања: „*Qual è il tuo sport preferito? Quali sono gli sport che pratichi e quante volte alla settimana? Spiega perché fare sport fa bene!“***

**Наком разговора о спорту ученици слушају 38. снимак и дописују интерпунцијске знакове у реченицама на страни 75.**

**Као најаву прошлог времана које ће учити у осмој лекцији, а које смо већ помињали у шестој лекцији, тражим да у тексту на страни 68 и 69 пронађу глаголе у прошлом времену и да их испишу налиније настрани 73 и да допишу њихове инфинитиве.**

**Договарамо се око домаћег задатка, односно око онога што ученици треба да ураде код куће. Говорим им да прочитају текст са 72. стране Уџбеника и пронађу у речнику значење речи које представљају састојке јела о коме се говори. Ово ће нам олакшати рад на следећем часу.**

**Припрема за час бр. 60**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2019/2020.**
* **Наставна тема: VII *Sul campo da tennis***
* **Наставна јединица: *La cucina veneziana***
* **Тип часа: вежбање**
* **Наставне методе: рад на тексту, дијалошка, илустративна, израда пројекта**
* **Облици рада: индивидуални, групни**
* **Наставна средства: Уџбеник, CD**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Корелација: ликовна култура**
* **Циљеви и задаци часа:**
* **проширивање културолошких знања о Венецији, односно Италији, давање упутстава**
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* **користе утврђену лексику и језичке структуре у разним контекстима**
* **усмено и писано пруже упутства за неку активност**
* **да и траже информације о италијанским и српским јелима , прехрамбеним навикама**
* **Активности:**
* **Наставника: Координише радом на часу, пушта аудио-снимак текста и коментарише га са ученицима, даје додатне информације о јелу *risi e bisi,* прати израду постера.**
* **Ученика: Слушају, читају и коментаришу текст из Уџбеника, пишу рецепте, илуструју их и праве постер за учионицу.**

**Ток часа**

**Уводни део (5 минута)**

**Кратким дијалогом уводим ученике у тему часа. Постављам питања:**

* ***Avete letto il testo a casa?***
* ***Di che cosa parla?***
* ***Di un piatto veneziano? Come si chiama?***
* ***Come si prepara? Scopriamolo insieme!***

**Главни део (20 минута)**

**Пуштам ученицима снимак текста једном, а уколико изразе жељу, и два пута. Потом га ученици читају, а онда заједно коментаришемо. Помажем им постављањем питања:**

* ***Che cos’è infatti questo piatto? È un tipo di risotto, vero?***
* ***Come vi sembra? Gustoso?***
* ***Quali altri piatti della cucina italiana conosci?***
* ***Quali sono piatti tipici del nostro paese?***
* ***Qual è il tuo piatto preferito?***
* ***Sai come si prepara?***

**Разговором водим ученике до тога да кажу које им је јело омиљено и да се сете како се припрема, што ће им бити потребно за наредну активност.**

**Завршни део (20 минута)**

**У последњем делу часа ученике делим у групе и задајем им да се сете рецепата својих омиљених јела и покушају да их напишу на италијанском језику, а потом и да илуструју та јела. Говорим им да користе речи из текста који смо претходно слушали и читали. Када заврше, радове лепимо на заједнички постер који качимо у учионици.**