**Припрема за час бр. 69**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2019/2020.**
* **Наставна тема: VIII *Quanto è bella l’estate!***
* **Наставна јединица: *Il passato prossimo – l’ausiliare essere; genere e numero del participio passato***
* **Тип часа: обрада/вежбање**
* **Наставне методе: рад на тексту, дијалошка, решавање проблема, писане вежбе**
* **Облици рада: фронтални, индивидуални,групни**
* **Наставна средства: Уџбеник, Радна свеска**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Корелација: матерњи језик**
* **Циљеви и задаци часа:**
* **усвајање правила о грађењу перфекта – *passato prossimo* уз помоћ глагола *essere* и увиђање особености партиципа који иду уз глагол *essere***
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* + **у говору и писању препознају passato prossimo најфреквентнијих глагола**
  + **описују прошле догађаје користећи passato prossimo најфреквентнијих глалгола**
* **Активности:**
* **Наставника: Координише радом на часу, иницира активности ученика, објашњава основна правила везана за прошло време.**
* **Ученика: Слушају наставника, раде задате активности, постављају питања уколико им нешто није јасно.**

**Ток часа**

**Уводни део (5 минута)**

**Укратко се подсећамо онога што смо научили на прошлом часу, а везано је за прошло време - *passato prossimo* иконтролишемо домаћи рад.**

**Главни део (20 минута)**

**Ученици читају лекцију и допуњавају примере на страни 83 у Уџбенику. Тражим да сами закључе која је разлика у понашању партиципа са помоћним глаголом *avere* и са помоћним глаголом *essere*. Када издвоје правило (да се партицип мења у роду и броју) подсећамо се наставака за мушки и женски род једнине и множине придева, будући да се партиципи исто мењају.**

**Потом задајем ученицима да групно ураде задатак у Уџбенику, а то је да упишу последњи самогласник партиципа, односно да препознају о ком је роду и броју реч. Заједно проверавамо решења.**

**Завршни део (20 минута)**

**У последњем делу часа ученици треба да увежбају и на конкретним примерима примене усвојена правила са овог и претходног часа. Раде вежбе 3 4 и 5 у Радној свесци које заједно проверавамо и коментаришемо.**

**За домаћи задатак ученици треба да опишу своје последње летовање или неки други провод током распуста.**

**Такође, задајем ученицима да код куће на интернету пронађу фотографије и основне информације о туристичким местима у Италији које би волели да посете.**

**Припрема за час бр. 70**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2019/2020.**
* **Наставна тема: VIII *Quanto è bella l’estate!***
* **Наставна јединица: *Il Lido di Jesolo***
* **Тип часа: вежбање**
* **Наставне методе: рад на тексту, дијалошка, израда пројекта**
* **Облици рада: фронтални, индивидуални, групни**
* **Наставна средства: Уџбеник, CD**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Корелација: географија**
* **Циљеви и задаци часа:**
* **проширивање културолошких знања везаних за Италију – упознавање познатог туристичког места надомак Венеције, Лидо ди Јесола**
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* + **описују прошле догађаје користећи passato prossimo најфреквентнијих глалгола**
  + **дају и траже ниформације о неком туристичком месту**
  + **да опишу неко место за одмор**
* **Активности:**
* **Наставника: Координише радом на часу, иницира активности ученика, подстиче дијалог.**
* **Ученика: Читају домаће задатке, слушају, читају и коментаришу текст из Уџбеника, одговарају на питања наставника, у групама праве постере о италијанским туристичким местима.**

**Ток часа**

**Уводни део (15 минута)**

**Ученици читају саставе које су код куће написали, а односе се на неко прошло летовање или провод током лета. На овај начин активирају употребу прошлог времена које смо на претходним часовима обрађивали, али и правимо увод за причу о познатом летовалишту, Лидо ди Јесолу.**

**Главни део (20 минута)**

**Питам ученике да ли се сећају где су наши другари отишли на купање у стрипу који смо недавно читали. Када се сете о ком је месту реч, говорим да ћемо га данас мало боље упознати.**

**Пуштам ученицима аудио-снимак текста из Уџбеника. Проверим питањима да ли су разумели текст, затим им кажем да отворе уџбеник на страну 84 и да убаце речи које недостају у тексту. Када већина заврши задатак, слушањем проверавамо, а затим читају текст наглас. Не анализирамо га превише, већ се трудим да активирам ученике да коментаришу прочитано. Постављам им питања:**

* ***Dove si trova il Lido di Jesolo e che cosa possiamo fare lì?***
* ***Quali manifestazioni organizzano?***
* ***Quali altri posti turistici in Italia conosci?***
* ***E in Serbia?***

**Завршни део (10 минута)**

**У последњем делу часа ученици треба у групама да искористе материјал који су код куће припремили и да направе постере о туристичким местима у Италији које би волели да посете. Треба да залепе фотографије и испод сваке напишу понешто о месту које се на њој налази. За домаћи рад раде задатке 12 и 13 из Радне свеске.**

**Припрема за час бр. 71**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2019/2020.**
* **Наставна тема: VIII *Quanto è bella l’estate!***
* **Наставна јединица: *Ripasso - 8ª unità***
* **Тип часа: систематизација**
* **Наставне методе: дијалошка, решавање проблема, писане вежбе**
* **Облици рада: фронтални, индивидуални**
* **Наставна средства: Уџбеник**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Корелација: музичка култура**
* **Циљеви и задаци часа:**
* **систематизација градива осме наставне јединице и повезивање са претходно стеченим знањима; оцењивање ученика и закључивање оцена за крај школске године**
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* + **описују прошле догађаје користећи passato prossimo најфреквентнијих глалгола**
  + **самостално процене које су језичке вештине и у којој мери усвојили**
* **Активности:**
* **Наставника: Координише радом на часу, иницира активности ученика, поставља питања и задаје задатке, оцењује ученике, закључује оцене за крај школске године, пева песму са ученицима.**
* **Ученика: Процењују своје знање након осме наставне јединице, одговарају на питања наставника и решавају задате задатке, певају песму.**

**Ток часа**

**Уводни део (7-8 минута)**

**На почетку часа ученици читају разгледнице које су написали за домаћи рад , а затим их упућујем на рубрику „*Controlla e segna cosa hai imaprato!“* коју треба прво индивидуално да попуне, а потом колективно пролазимо кроз све ставке и коментаришемо у којој мери су научили или радили то што је наведено.**

**Главни део (25 минута)**

**Након што ученици изнесу свој суд о усвојеном градиву осме наставне јединице, исто проверавам у циљу давања закључних оцена за крај школске године. Постављам питања или исписујем реченице на табли, укључујем све ученике у обнављање након којег дајем оцене, као и предлог закључних оцена. Уколико неко није задовољан предложеном оценом, на следећем часу имаће прилику да је поправи.**

**Завршни део (12-13 минута)**

**У последњем делу часа ученици упознају још једног италијанског певача – Умберта Тоција и његову песму која је у складу са темом наставне јединице коју смо завршили – *Gente di mare*. Делим ученицима папире са текстом песме коју потом слушамо и сви заједно певамо два пута.**

**Припрема за час бр. 72**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2019/2020.**
* **Наставна тема: VIII *Quanto è bella l’estate!***
* **Наставна јединица: *Ripasso - 2° semestre***
* **Тип часа: систематизација**
* **Наставне методе: дијалошка, решавање проблема, лудичке активности**
* **Облици рада: фронтални, индивидуални, групни**
* **Наставна средства: Радна свеска**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Циљеви и задаци часа:**
* **систематизација градива другог полугодишта шестог разреда и повезивање са претходно стеченим знањима**
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* + **употребљавају усвојене језиче садржаје у разним контекстима**
* **Активности:**
* **Наставника: Kooрдинише радом на часу, прати играње игре, одржава дисциплину.**
* **Ученика: У групама решавају задатке, односно одговарају на питања из квиза.**

**Ток часа**

**Уводни део (око 10 минута)**

**Ученици који на претходном часу нису били задовољни предлогом закључне оцене имају прилику да покушају да је поправе.**

**Говорим коначне предлоге оцена за крај школске године свим ученицима.**

**Главни део (30 минута)**

**Делим ученике у групе и договарамо се око правила играња игре. Постављам једно по једно питање и група која је на реду има право да одговара. Уколико не зна или да погрешан одговор, одговара следећа група. Наредно питање поставља се групи која је следећа на реду. Поене бележимо на табли испод назива групе који претходно треба заједнички да смисле и који треба да буде на италијанском језику. Један ученик може да буде *arbitro*, да уписује поене и прати регуларност играња квиза. Квиз почињемо одговарањем на загонетке из Уџбеника на страни 85, а затим прелазимо на питања из Радне свеске. Осим питања из Радне свеске, имам припремљена и друга питања путем којих ће ученици обновити и систематизовати део градива шестог, али и петог разреда.**

**Ученици играју игру, односно одговарају на питања из квиза у групама. Питања су граматичког, лексичког и културолошког типа. Квиз се у Радној свесци налази на страни 50. Остала питања су слична овима, с тим што има и доста питања која проверавају познавање италијанске културе, каквих нема међу задацима у Радној свесци.**

**Проглашавамо победничку групу која бива награђена.**

**Завршни део (5 минута)**

**Након квиза, растајемо се у добром расположењу и задовољни оценама, надам се. Ученицима на италијанском језику упућујем жеље да се лепо проведу и одморе током летњег распуста.**