**Припрема за час бр. 1**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2013/2014.**
* **Наставна тема: I *In bocca al lupo, ragazzi!***
* **Наставна јединица: *Lezione introduttiva***
* **Тип часа: уводни**
* **Наставне методе: дијалошка, демонстративна**
* **Облици рада: фронтални, индивидуални**
* **Наставна средства: Уџбеник, Радна свеска (само за показивање)**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Циљеви и задаци часа:**
* **обнављање основних комуникативних функција, представљање уџбеничког комплета и програма за шести разред**
* **Очекивани исходи:**

**По завршетку часа ученици ће да:**

* + **знају саржај, начин рада и вредновање**
  + **умеју да се представе и представе неку особу, кажу шта им се свиђа или не свиђа**
* **Активности:**
* **Наставника: Иницира дијалог, помаже ученицима у представљању, показује им Уџбеник, представља програм за шести разред.**
* **Ученика: Представљају се на италијанском језику, разговарају о летњем распусту, износе мишљење о Уџбенику и предстојећем програму.**

**Ток часа**

**Уводни део (10 минута)**

**На почетку часа разговарам са ученицима о томе како су провели летњи распуст. Не инсистирам од самог почетка на комуникацији на италијанском језику, важно је да се ученици после дуже паузе опусте, подсете пријатне атмосфере на часовима италијанског језика и поделе своја искуства са распуста. У току разговора убацујем тек понеку италијанску реч која је ученицима од раније позната, а тиче се лета, као нпр. *estate, mare, sole, nuoto, valigia...***

**Главни део (30 минута)**

**Када су се ученици опустили, тражим од њих да ми се свако укратко представи на италијанском језику. Подсећам их како то може да се уради: *Io mi chiamo ...... Sono di ...... Ho ......... anni. Mi piace ....... (giocare a calcio, scambiare le figurine, leggere....).* Охрабрујем ученике да прошире своје представљање уколико се још нечега сете и да говорим им да не брину ако погреше.**

**Након што су се ученици представили на италијанском језику, показујем им Уџбеник. На првој страни, испод садржаја, налази се илустрација свих ликова из претходног Уџбеника. Говорим ученицима да погледају наше старе другаре и подсете се њихових имена. Том приликом сигурно ће приметити нову ученицу – Серену, али и једног интересантног другара – лавића Марка. Представљам им га: *Marco è il nostro nuovo amico. È un leone. Abita a Venezia e quest’anno ci aiuta ad imparare bene l’italiano.* На следећој страни налази се карта Италије која ће ученике подсетити на информације о Италији од прошле године, али и послужити да најавимо шта ћемо ове године упознати.**

* ***In quale città italiana si possono vedere le gondole?***
* ***Come si chiama il mare che bagna Venezia?***

**Овим питањима уводим ученике у разговор и обавештавам их да ћемо ове године упознати један од најлепших италијанских градова, град на води – Венецију. Наводим им о чему ћемо још читати, причати – о школи и школским активностима, о 3Dбиоскопу и филму „Хари Потер“, упознаћемо Анине нове комшије и другарицу Серену, учићемо о Карневалу у Венецији и правити венецијанске маске, као и ускршње честитке и украсе, видећемо какав је Фабио у тенису и где ће наши другари ићи на море. Говорим и да ћемо ове године учити мало више граматике, али ту је наш другар, лавић Марко, који ће нам у томе помоћи па ћемо све с лакоћом научити.**

**Завршни део (5 минута)**

**Питам ученике да ли им се допада све што ћемо радити, чему се највише радују, шта им је недостајало из претходног разреда, на који начин би волели да радимо ове године – чега да буде више, а чега мање, уколико је могуће.**

**Припрема за час бр. 2**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2013/2014.**
* **Наставна тема: I *In bocca al lupo, ragazzi!***
* **Наставна јединица: *In bocca al lupo, ragazzi!***
* **Тип часа: обрада**
* **Наставне методе: рад на тексту, дијалошка, лудичке активности**
* **Облици рада: фронтални, индивидуални, групни**
* **Наставна средства: Уџбеник, CD**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Циљеви и задаци часа:**
* **утврђивање и проширивање речи и израза потребних за комуникацију на часу, усвајање израза *in bocca al lupo,*  увођење садашњег времена глагола *essere*, *avere* и *esserci***
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* + - **разумеју и правилно читају текст лекције**
    - **у говору и писању препознају и користе глалголска лица глагола *essere*, *avere* и *esserci***
    - **именују предмете у учионици и лоцирају их у простору**
* **Активности:**
* **Наставника: Иницира дијалог, објашњава израз *in bocca al lupo,* помаже ученицима у тумачењу нових речи израза, охрабрује их да говоре.**
* **Ученика: Учествују у разговору, слушају дијалоге, труде се да открију значење нових речи, одговарају на питања у вези са текстом, драматизују дијалоге.**

**Ток часа**

**Уводни део (10 минута)**

**На самом почетку часа са ученицима посматрам страну Уџбеника пре почетка лекције и појашњавам им шта је то што ћемо учити. Најпре објашњавам израз *in bocca al lupo* који је и назив прве лекције. Причам ученицима легенду о ловцима и објашњавам да је то био начин да једни другима пожеле срећу, а ми то данас радимо пред испит, важан тест, посао и сл. и говорим им и одговор – *Crepi (il lupo).* Код граматичких садржаја најављених за нову наставну јединицу указујем ученицима на чињеницу да они то већ делимично знају, нпр. глагол essere знају у примерима *Io* *sono (nome), Sono di (città), Di dove sei?*, глагол *avere* у *Ho dodici anni, Quanti anni hai?*, *еsserci* у *Cosa c’è nel frigorifero?* итд.**

**Након што су ученици упознати са градивом које нам предстоји, прелазимо на рубрику *Parliamo!* којом, кроз разговор, ученике уводим у текст.**

**Главни део (25 минута)**

**Ученици слушају снимак дијалога два пута. Тек приликом другог слушања отварају Уџбеник и прате дијалоге. Одмах након слушања прелазимо на активност *Guarda bene le illustrazioni!* Од ученика захтевам да одговоре пуном реченицом користећи притом глагол *avere* чији су облици ученицима понуђени у Уџбенику на цедуљици поред текста. На овај начин подсећамо се и назива школског прибора – *penna, matita, libro, quaderno, gomma.***

**Прелазимо на разговор о тексту. У питањима која им постављам:**

* ***Dove sono i ragazzi?***
* ***Chi è in ritardo?***
* ***Che cosa hanno?***
* ***Chi ha paura?***
* ***Chi non ha il test?* користим глаголе *essere* и *avere.***

**Завршни део (10 минута)**

**Ученици увежбавају читање текста кроз драматизацију дијалога. Исправљам грешке приликом читања, као и погрешну интонацију.**

**За домаћи задатак ученици треба да ураде 10. вежбу у Радној свесци, како би се подсетили назива још неких појмова везаних за школу.**

**Припрема за час бр. 3**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2013/2014.**
* **Наставна тема: I *In bocca al lupo, ragazzi!***
* **Наставна јединица: *Come si dice?***
* **Тип часа: обрада/утврђивање**
* **Наставне методе: рад на тексту, дијалошка, лудичке активности**
* **Облици рада: у пару**
* **Наставна средства: Уџбеник, Радна свеска**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Циљеви и задаци часа:**
* **усвајање израза везаних за школски амбијент и школске/ваншколске активности**
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* **да позову саговорника на заједничку активност**
* **да прихвате или одбију позив**
* **опишу школске и ваншколске активности**
* **Активности:**
* **Наставника: Координира радом на часу, дели улоге за *role-play,* задаје задатке, исправља грешке, обезбеђује дисциплину на часу.**
* **Ученика: Увежбавају комуникативне чинове кроз *role-play,* раде вежбе у Радној свесци.**

**Ток часа**

**Уводни део (10 минута)**

**На самом почетку часа са ученицима проверавам домаћи задатак у Радној свесци. Требало је да премештањем слова добију речи везане за школу и школске активности. Приликом провере одговора подсећамо се још неких речи. Постављам питања попут**

* ***Cosa usiamo per cancellare la lavagna?***
* ***Che c’è sul tuo banco?* и сл.**

**Након тога радимо 1. вежбу из Радне свеске – подсећамо се основних питања из претходног разреда, али и уводимо оно што ћемо радити на данашњем часу – конверзацију у паровима.**

**Главни део (30 минута)**

**Читамо дијалоге са 8. стране Уџбеника и анализирамо понуђене структуре. Објашњавам им израз *avere voglia di* и речи *impegno -> impegnato, frequentare.* Изразе за комуникацију на часу углавном већ познају те ови дијалози не би требало да им буду тешки.**

**Када су им сви изрази познати, у пару драматизују дијалоге из Уџбеника. Тражим да промене понуђене примере онолико колико умеју. Нпр.**

* ***Hai voglia di andare al cinema/in città/a casa mia?***
* ***Hai il compito di serbo/tedesco/biologia...?* као и да одговоре супротно од онога у књизи:**
* ***Sì, certo/volentieri!* уместо *Oggi no, mi dispiace.* или**
* ***Sì, siamo tutti presenti*. уместо *No, manca Fabio*.**

**Након тога, прелазимо на мало тежи задатак. Заједно смишљамо одређене „школске ситуације“ (разговор пред тест, на великом одмору; разговор ученика и наставника о домаћем задатку, наставник умирује немирног ученика...), додељујем им улоге, а њихов задатак је да сами осмисле дијалог за ту прилику. Овај *role-play* такође раде у пару, трудим се да им задам што више ситуација у којој је саговорник наставник јер ту улогу највише воле. На крају бирамо пар који је најбоље извео своју замишљену ситуацију.**

**Завршни део (5 минута)**

**За крај ученици раде 2. задатак у Радној свесци – постављају питање за понуђени одговор и на тај начин утврђују оно што смо претходно усмено увежбавали.**

**Припрема за час бр. 4**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2013/2014.**
* **Наставна тема: I *In bocca al lupo, ragazzi!***
* **Наставна јединица: *Esercizi di ascolto, lettura e produzione scritta***
* **Тип часа: вежбање**
* **Наставне методе: рад на тексту, дијалошка, писане вежбе, лудичке активности**
* **Облици рада: индивидуални, у пару**
* **Наставна средства: Уџбеник, CD**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Циљеви и задаци часа:**
* **увежбавање усвојених комуникативних функција кроз вежбе слушања и писања, утврђивање правила читања и писања гласовних група са *C* и *G***
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* + **разумеју дијалоге и разговоре у типичним школским ситуацијама**
  + **правилно читају и пишу речи које садрже групе CA, CO, CU, CI, CE, CIA, CIO, CIU**
* **Активности:**
* **Наставника: Пушта снимке дијалога и речи, обезбеђује тишину приликом слушања, задаје задатке, прати њихову израду, исправља грешке.**
* **Ученика: Слушају, читају и записују речи, слушају дијалоге и одговарају на питања, пишу дијалоге на задату тему.**

**Ток часа**

**Уводни део (10 минута)**

**У првом делу часа ученици вежбају писање и обнављају усвојене структуре са претходног часа. Задајем им да у пару напишу кратак дијалог попут оних које смо вежбали на претходном часу. Дијалог треба да представља једну типичну ситуацију са часа. Подсећам их да могу употребити речи као што су: *presente/assente, in ritardo, manca, il registro, la professoressa, il libro, il compito...* Имају 7 - 8 минута за ову активност.**

**Неколико парова чита своје дијалоге, исправљам грешке.**

**Главни део (20 минута)**

**Након што су неки ученици прочитали своје дијалоге, говорим им да ћемо сада слушати сличне. Пуштам им снимак дијалога и говорим да пажљиво прате: *Silenzio, per favore! Ascoltate bene i dialoghi!* После тога, говорим им да отворе своје књиге и погледају питања, а потом пуштам снимак поново. Након слушања дајем им времена да одговоре на постављена питања.**

**Заједно проверавамо одговоре.**

**Завршни део (15 минута)**

**У последњем делу часа ученици поново слушају снимак, али ради утврђивања правилног изговора и италијанске ортографије. Пуштам им снимак са речима, они их прате у Уџбенику, након чега их и сами читају – свако по једну реч.**

**На самом крају часа, ученици играју малу „игру“ у пару. Свакоме дајем по цедуљицу са једном речи. Један ученик треба ту реч правилно да прочита, а други да је запише и упореди то што је написао са речју на папирићу код свог друга. Уколико неко погрешно изговори задату реч, исправљам га. Речи су: *cestino, calciatore, chiave, cuoco, cucciolo, chiesa, gomma, pinguino, gatto, giacca, gennaio...***

**За домаћи задатак ученици треба да ураде 11. вежбу у Радној свесци – да допуне групе слова које недостају у речима на основу илустрације и 12. вежбу – да прочитају имејл, а потом да напишу сличан по узору на њега.**

**Припрема за час бр. 5**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2013/2014.**
* **Наставна тема: I *In bocca al lupo, ragazzi!***
* **Наставна јединица: *Il presente dei verbi essere, avere ed esserci***
* **Тип часа: обрада/вежбање**
* **Наставне методе: рад на тексту, дијалошка, писане вежбе**
* **Облици рада: фронтални, индивидуални**
* **Наставна средства: Уџбеник, Радна свеска**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Корелација: матерњи и енглески језик**
* **Циљеви и задаци часа:**
* **усвајање облика индикатива презента глагола *essere, avere* и *esserci***
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* **користе глалголска лица глагола *essere, avere* и *esserci***
* **Активности:**
* **Наставника: Координира радом на часу, проверава домаћи задатак, задаје вежбе, прати њихову израду и исправља грешке.**
* **Ученика: Раде вежбе које наставник зада, труде се да запамте облике глагола за сва лица кроз вежбе које раде и дијалоге које воде.**

**Ток часа**

**Уводни део (10 минута)**

**На почетку часа, као и обично, проверавамо домаћи задатак. Посебну пажњу посвећујем 12. вежби у оквиру које је требало да ученици напишу кратак имејл. Тражим да прочитају сви који су написали и притом исправљам грешке, али их и похваљујем за уложени труд. Ученици који нису урадили домаћи задатак добијају минус.**

**Главни део (25 минута)**

**Читамо примере из Уџбеника и од ученика тражим да ми дају сличне по узору на оне које смо прочитали. Дајем им и пример:**

* ***Sul banco di Teodora c’è un libro.***
* ***Sul banco di Stefan ci sono due quaderni.***

**Питам их на шта их из енглеског језика подсећа ово – на *there is/there are*, што им је веома добро познато.**

**Задајем им да ураде најпре једну, а потом и другу вежбу допуњавања у Уџбенику.**

**Проверавамо одговоре и за сваки пример постављам додатно питање, нпр.**

* ***Nell’aula 12 ci sono due lavagne, ma quante lavagne ci sono nella nostra aula?***
* ***(C’è una lavagna.)***
* ***Se io dico “Tu sei simpatica”, come lo dici tu a me?***
* ***(Lei è simpatica.)***
* ***Io ho venticinque anni e Marko ha dodici anni. Quanti anni abbiamo insieme?***
* ***(Avete trentasette anni.)***

**Завршни део (10 минута)**

**У последњем делу часа ученици утврђују усвојено градиво кроз вежбе 3 и 4 у Радној свесци. Раде их индивидуално, а потом их заједнички проверавамо.**

**За домаћи задатак ученици треба да ураде 7. вежбу у Радној свесци (*Metti in ordine!).***

**Припрема за час бр. 6**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2013/2014.**
* **Наставна тема: I *In bocca al lupo, ragazzi!***
* **Наставна јединица: *Gli articoli: il, la, i, le; un, una***
* **Тип часа: обрада/вежбање**
* **Наставне методе: рад на тексту, дијалошка, писане вежбе**
* **Облици рада: фронтални, индивидуални**
* **Наставна средства: Уџбеник, Радна свеска**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Корелација: енглески језик**
* **Циљеви и задаци часа:**
* **усвајање и увежбавање одређених чланова *il, la, i, le* и неодређених *un, una* и облика множине именица**
* **Очекивани исходи:**

**По завршетку часа ученици ће бити у стању да у усменој и писаној комуникацији**

* **препознају и користе облике одређеног члана il, i, la, le испред именица мушког и женског рода у једнини и множини**
* **препознју и користе облике неодређеног члана un, una испред именица мушког и женског рода**
* **Активности:**
* **Наставника: Координира радом на часу, проверава домаћи задатак, задаје вежбе, прати њихову израду и исправља грешке.**
* **Ученика: Раде вежбе које наставник зада, читају примере и дају сличне, учествују у разговору.**

**Ток часа**

**Уводни део (5 минута)**

**На почетку часа заједно проверавамо домаћи задатак. Требало је да испремештају речи тако да добију реченице. У две од четири реченице појављује се члан (један одређени и један неодређени) и скрећем им пажњу на њега. Не упуштам се у граматичка објашњења, само их питам да ли познају сличне „мале речи“ из неког другог језика. Требало би да се сете члана у енглеском језику.**

**Главни део (25 минута)**

**Након тога читамо примере из Уџбеника. Ученици су већ навикнути на члан јер су га сретали, сада му само посвећујемо мало више пажње. Говорим: *Vediamo, cosa dice Marco? Osserviamo insieme! Chi vuole leggere la prima frase?* Све реченице су дате у једнини и множини, указујем им на наставке и тражим да дају сличан пример. Уколико не могу да се сете, нудим им нека решења:**

* ***Il libro è grande. -> Il compito è difficile.***
* ***Il cortile è pulito. -> Il dolce è buono.***
* ***Il test è difficile. -> Il tram è grande.* и сл.**

**Посебну пажњу им скрећем на именице које се завршавају на *-е* које могу бити и мушког и женског рода, као и на именице страног порекла *(test, tram, bus...)* које остају исте у множини.**

**Допуњују реченице понуђене у Уџбенику и заједно их проверавамо, а потом посматрамо илустрацију на дну стране.**

* ***Cosa chiede il leone a Fabio?***
* ***Che cosa risponde lui?***
* ***E cosa rispondi tu a Marco?***
* ***Cosa c’è nel tuo zaino? E sul banco?***

**На овај начин ученици увежбавају облике неодређеног члана, али и понављају глагол *esserci.***

**Завршни део (15 минута)**

**У последњем делу часа ученици утврђују градиво кроз вежбу у Радној свесци. Понуђена су им четири облачића и у сваки од њих треба да упишу речи које иду уз члан који је изнад облака написан. Ово је добра прилика и да се обнове многе речи. За сваку од понуђених речи питам и облик за једнину, односно множину.**

**Задајем ученицима домаћи задатак. Исписујем им речи које треба да искористе у оквиру пет реченица. Речи су: *casa, calciatori, ragazze, righello, cane; bianco, bravi, grande, simpatico, belle.***

**Очекујем једноставне реченице попут *La casa è grande, I calciatori sono bravi*, али има и других могућности, нпр. *I calciatori hanno ragazze belle, Le ragazze sono a casa* и др.**

**Припрема за час бр. 7**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2013/2014.**
* **Наставна тема: I *In bocca al lupo, ragazzi!***
* **Наставна јединица: *Esercizi grammaticali è lessicali***
* **Тип часа: утврђивање**
* **Наставне методе: рад на тексту, дијалошка, писане вежбе**
* **Облици рада: индивидуални, у пару**
* **Наставна средства: Уџбеник, Радна свеска**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Циљеви и задаци часа:**
* **утврђивање садашњег времена глагола *essere, avere* и *esserci*, чланова *il, la, i, le; un, una* и лексике у вези са школским простором и активностима**
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* **описују типичне школске активности**
* **препознају и користе облике одређеног и неодређеног члана ,**
* **препознају и користи глалголска лица глагола essere, avere и esserci u различитим контекстима**
* **Активности:**
* **Наставника: Проверава домаћи задатак и исправља грешке, задаје задатке и прати њихову израду, обезбеђује дисциплину на часу.**
* **Ученика: Раде вежбе које наставник зада, упоређују одговоре, читају их и исправљају уколико нису тачни.**

**Ток часа**

**Уводни део (10 минута)**

**Проверавамо домаћи задатак. Требало је да ученици саставе пет реченица и у њима искористе десет речи које сам им задала. Читају своје одговоре, исправљам грешке, али их и похваљујем, бирамо најкреативније реченице.**

**Главни део (25 минута)**

**Ученици индивидуално раде 5. вежбу у Радној свесци. Потребно је да допуне текстове глаголима *essere* и  *avere,* али ученици истовремено утврђују и чланове.**

**Када су завршили задатак, проверавамо га тако што свако чита по једну реченицу. Уколико се неко не слаже са одговором, говори свој, а онда заједно одлучујемо који је глагол и који његов облик исправан и зашто.**

**Након овога задајем ученицима да у пару напишу текст по узору на ова два која смо читали. Текст може да садржи и дијалог. Задајем им речи које морају да искористе у неком делу текста, и то у облику који сам им дала. Речи су: *professoressa, lezione, italiano, dieci, presenti, non c’è, registro, lavagna, posto, pulita.***

**Једно од могућих решења је:**

***Sono le dieci e comincia la lezione d’italiano. La professoressa apre il registro e chiede: “Tutti presenti?”***

***Mina: No, non c’è Aleksa.***

***Professoressa: Bene, grazie. Andrej, vieni qua e cancella la lavagna.***

***Andrej: Ecco, professoressa, la lavagna è pulita.***

***Professoressa: Grazie, vai al tuo posto.***

**Говорим ученицима да буду креативни, да се присете како углавном разговарамо на почетку часа, али и да смеју да гледају текстове из Радне свеске. Подсећам их да не забораве да употребе чланове испред именица. Док раде, шетам између клупа, гледам шта пишу и сугеришем им нешто уколико има потребе.**

**Завршни део (10 минута)**

**Сваки пар чита своју „причицу“ са часа. Исправљам грешке, похваљујем труд и креативност и бирамо најзанимљивији рад.**

**Припрема за час бр. 8**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2013/2014.**
* **Наставна тема: I *In bocca al lupo, ragazzi!***
* **Наставна јединица: *Conosciamo una nuova città – Venezia!***
* **Тип часа: вежбање**
* **Наставне методе: рад на тексту, дијалошка, илустративна, истраживачки рад**
* **Облици рада: фронтални, индивидуални, групни**
* **Наставна средства: Уџбеник, CD, фотографије Венеције**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Корелација: географија**
* **Циљеви и задаци часа:**
* **упознавање Венеције као једног од најпознатијих италијанских туристичких локалитета, проширивање вокабулара**
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* **препознају и опишу споменике у Венецији и свом граду, наведу сличности и разлике**
* **Активности:**
* **Наставника: Пушта снимак, иницира дијалог постављајући питања, исправља грешке ученика, показује фотографије Венеције, захтева коментаре.**
* **Ученика: Слушају и читају текст, одговарају на питања у вези са њим, дискутују међусобно и са наставником, изражавају ставове.**

**Ток часа**

**Уводни део (5 минута)**

**На почетку часа ученике кроз разговор подсећам на основне географске карактеристике Италије и уводим тему данашњег часа, а то је Венеција. Том приликом посматрамо карту Италије коју имамо у учионици још од прошле године.**

* ***Che cos’è l’Italia? È una penisola, vero?***
* ***Come si chiama il mare che bagna Venezia?***
* ***E quali sono le altre città sul mare?***

**Главни део (30 минута)**

**Пуштам ученицима снимак текста са CD-а и говорим им да прате текст у Уџбенику. Након одслушаног снимка постављам питања којима проверавам глобално разумевање текста:**

* ***Quali sono i monumenti più famosi di Venezia?***
* ***Come si chiama la piazza principale?***
* ***Cosa c’è in questa Piazza?***

**Након овог разговора дајем ученицима разгледнице Венеције, као и фотографије исечене из календара и туристичких проспеката. На фотографијама су углавном поменути трг и базилика, али и Дуждева палата, мост Риалто, црква *Santa Maria della Salute,* канали са гондолама и гондолијерима.**

**Док ученици разгледају фотографије, причам им легенду о светом Марку, заштитнику Венеције, а након тога иницирам разговор о томе што су видели, шта им се највише допада и зашто.**

**Делим ученике у две групе и једна група треба да напише што више сличности између Венеције и нашег града, а друга различитости. Помажем им тако што им указујем шта све могу да упореде – *una città sull’acqua – sì o no? Che tipo di acqua, mare o fiume? Turisti, piazze, chiese, ponti...***

**Читају одговоре и упоређујемо колико су градови слични, шта им се у којем више допада и сл.**

**Завршни део (10 минута)**

**У последњем делу часа ученици увежбавају читање текста – свако по једну реченицу како би сви имали прилику да читају.**

**На самом крају задајем им домаћи задатак, а то је да у групама набаве што више фотографија Венеције које ћемо заједно залепити на велики постер у учионици. Говорим им да на интернету могу пронаћи доста фотографија, али и информација о Венецији које могу да препишу како бисмо их залепили испод одређене фотографије.**

**Припрема за час бр. 9**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2013/2014.**
* **Наставна тема: I *In bocca al lupo, ragazzi!***
* **Наставна јединица: *Ripasso - 1ª unità***
* **Тип часа: систематизација**
* **Наставне методе: дијалошка, писане вежбе**
* **Облици рада: индивидуални**
* **Наставна средства: Уџбеник, Радна свеска, CD**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Корелација: музичка култура**
* **Циљеви и задаци часа:**
* **утврђивање градива прве наставне јединице – садашње време глагола и одређени и неодређени члан; лексика и комуникативне функције везане за школске активности**
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* **користе утврђене језичке структуре у различитим контекстима**
* **Активности:**
* **Наставника: Задаје вежбе, прати њихову израду, проверава их, исправља грешке и са ученицима их коментарише, пушта песму по избору ученика и заједно са ученицима је пева.**
* **Ученика: Раде задате вежбе, одговарају на питања наставника и исправљају грешке на које им укаже, певају песму по свом избору.**

**Ток часа**

**Уводни део (5 минута)**

**Час започињемо рецитацијом из Радне свеске. Један ученик треба да прочита речитацију која обилује лексиком у вези са тренутном наставном темом, а потом остали да погоде назив рецитације, а то је *Tutti a scuola.***

**Главни део (35 минута)**

**Претходна активност требало је да орасположи ученике и мотивише их за рад, а вежбама које следе увежбаћемо градиво усвојено на претходним часовима.**

**На табли им исписујем задатке које преписују и раде у свескама, а потом се јављају да читају одговоре које заједно контролишемо и коментаришемо. Задаци су:**

***Completa con essere o avere!***

***Caterina \_\_\_\_\_\_\_\_\_\_ molto brava in matematica.***

***Oggi noi non \_\_\_\_\_\_\_\_\_\_\_ storia!***

***Ragazzi, chi non \_\_\_\_\_\_\_\_\_\_ il compito?***

***Voi due \_\_\_\_\_\_\_\_\_\_ sempre in ritardo!***

***Roberto, \_\_\_\_\_\_\_\_\_\_ fame? Io \_\_\_\_\_\_\_\_ un panino per te!***

***(Io) \_\_\_\_\_\_\_\_ molto impegnata perché \_\_\_\_\_\_\_ tante cose da fare!***

***Serena ed io non \_\_\_\_\_\_\_\_\_\_ voglia di uscire perché \_\_\_\_\_\_\_\_\_ troppo stanche.***

***Scegli la risposta giusta!***

***Oggi non c’è/ci sono Luca.***

***Nel mio zaino c’è/ci sono tre libri e due quaderni.***

***A Venezia c’è/ci sono una bellissima piazza.***

***Scrivi l’articolo e forma il plurale!***

***\_\_\_ quaderno - \_\_\_ \_\_\_\_\_\_\_\_\_***

***\_\_\_ lezione - \_\_\_ \_\_\_\_\_\_\_\_\_\_***

***\_\_\_ test - \_\_\_ \_\_\_\_\_\_\_\_\_\_\_***

***\_\_\_ cane - \_\_\_ \_\_\_\_\_\_\_\_\_\_\_***

***\_\_\_ compito - \_\_\_ \_\_\_\_\_\_\_\_\_\_***

***\_\_\_ gomma - \_\_\_ \_\_\_\_\_\_\_\_\_\_***

**Овом приликом најактивнији ученици добијају оцене. Све их позивам да на 14. страни Уџбеника означе шта су научили током ове наставне области. Говорим им да буду искрени, а потом коментаришемо шта су најбоље научили, а шта им је било најтеже да науче и због чега.**

**Завршни део (5 минута)**

**На крају часа ученици слушају песму која им се највише допала у петом разреду. Пуштам им снимак песме и сви је заједно певамо.**

**Припрема за час бр. 10**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2013/2014.**
* **Наставна тема: II *Andiamo al cinema tridimensionale!***
* **Наставна јединица: *Andiamo al cinema tridimensionale!***
* **Тип часа: обрада**
* **Наставне методе: рад на тексту, дијалошка, лудичке активности**
* **Облици рада: фронтални, индивидуални, групни**
* **Наставна средства: Уџбеник, CD**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Циљеви и задаци часа:**
* **усвајање лексике у вези са одласком у биоскоп; увођење редних бројева (*primo, terzo, quinto*), садашњег времена глагола I и II конјугације (*vedo, comincia, prendo, andiamo, sai…*); усвајање структура за тражење туђег мишљења (*Che ne dici?*), за тражење и давање обавештења (*Quanto costa il biglietto? Andate a sinistra!*...), за примање и давање позива за учешће у групној активности (*Dai, entriamo! Prendiamo gli occhiali!)***
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* **разумеју текстове у којима се упућује позвив на заједничку активност, изражавају свиђање или несвиђање, траже информације о цени, времену почетка неког дешавања**
* **кажу како, где и са ким им се допада да гледају филмове и да објасне зашто**
* **позову некога да заједно погледају филм**
* **да купе улазницу за филм, представу, концерт**
* **Активности:**
* **Наставника: Иницира дијалог, објашњава нове речи и изразе, дели улоге у оквиру група за драматизацију.**
* **Ученика: Слушају аудио-снимак, драматизују дијалоге, одговарају на питања наставника, учествују у разговору.**

**Ток часа**

**Уводни део (10 минута)**

**Са ученицима посматрам илустрацију на фолио-странама Уџбеника. На њима је фотографија венецијанског канала. Коментаришем је са ученицима:**

* ***Cosa c’è nella foto?***
* ***Cosa sono le gondole?***
* ***Come si chiamano le persone che portano i turisti in gondola?***
* ***Come sono vestiti i gondolieri?***

**Након овог увода, читамо шта ћемо све научити у оквиру нове лекције, а потом отпочињем дијалог који треба да припреми ученике за тему која следи. Користим рубрику *Parliamo!* за то.**

**Главни део (25 минута)**

**Ученици слушају снимак дијалога два пута, први пут са затвореним књигама, а други пут прате текст у Уџбенику.**

**Након тога читају по једну реченицу и успут им објашњавам нове речи и изразе, али не све. Говорим им да покушају да разумеју дијалоге без превођења сваке речи. Наводим их да сами закључе значење већине израза. Указујем им на редне бројеве и облике садашњег времена глагола, али не анализирамо их, то ћемо радити на часовима који следе.**

**Сада разговарамо о тексту, постављам питања којима проверавам разумевање текста, али и тражим њихово мишљење у вези са прочитаним дијалозима.**

* ***Dove vanno i ragazzi?***
* ***Come si chiama il film che vanno a vedere?***
* ***A voi piace Harry Potter? Perché?***
* ***Com’è lui? Come si chiamano i suoi amici?***
* ***Cosa succede al padrino di Harry? E che cosa fa lui per aiutarlo?***

**Завршни део (10 минута)**

**У последњем делу часа ученици кроз драматизацију дијалога утврђују усвојене речи и структуре. Правимо „глумачке групе“ и у оквиру њих додељујем улоге.**

**За домаћи задатак ученици треба писмено да одговоре на питања из рубрике *Rispondi!***

**Припрема за час бр. 11**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2013/2014.**
* **Наставна тема: II *Andiamo al cinema tridimensionale!***
* **Наставна јединица: *Alla fermata dell’autobus***
* **Тип часа: обрада/утврђивање**
* **Наставне методе: рад на тексту, дијалошка, лудичке активности**
* **Облици рада: фронтални, индивидуални, у пару**
* **Наставна средства: Уџбеник**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Циљеви и задаци часа:**
* **усвајање структура за скретање пажње, тражење и давање обавештења о саобраћају, проналажење важних установа у граду и исказивање захвалности; усвајање редних бројева до 5; обнављање лексема које означавају установе у граду**
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* **разумеју текстове у којима се траже и дају информације на заједничку, где се нешто налази и како тамо стићи**
* **питају и објашњавају где се нешто налази ,како стићи до неког места у граду, која превозна средства се могу користити, на којој станици треба сићи вршњацима и одраслим особама**
* **Активности:**
* **Наставника: Проверава и исправља домаће задатке, указује на кључне изразе у дијалозима, исправља ученике приликом драматизације, проверава одговоре на питања у вези са дијалозима, надгледа активности ученика и интрвенише по потреби.**
* **Ученика: Драматизују дијалоге у пару, одговарају на питања из Уџбеника и питања наставника, објашњавају свој пут до школе, односно цртају пут до школе свог друга/другарице.**

**Ток часа**

**Уводни део (7-8 минута)**

**Ученици читају своје домаће задатке – одговоре на питања у вези са текстом са претходног часа. На овај начин обнављамо основне језичке структуре са претходног часа.**

**Главни део (25 минута)**

**Међу питањима на која су одговарали код куће а сада их читали било је и *Chi non arriva in tempo?* Најављујем им оно што ћемо радити на следећи начин: *Adesso vediamo perché Fabio non arriva in tempo al cinema,* а потом прелазимо на читање дијалога. Читају их у пару. Након читања постављам питања која за циљ имају да ученици издвоје најважније комуникативне јединице:**

* ***Cosa chiede Fabio alla signora che incontra?***
* ***E che cosa gli risponde lei?***
* ***Cosa dice Fabio quando il signore gli spiega come arrivare al cinema?***

**Након ове активности ученике упућујем на вежбу тачно/нетачно у Уџбенику у оквиру које објашњавам ученицима разлику између *fermata* и *stazione*.**

**Тражим од ученика да у пару драматизују дијалоге, али да мењају установу у коју желе да стигну, као и објашњење како до ње стићи. Указујем им на редне бројеве који су дати са стране и говорим да их користе када говоре о станици или о улици у коју треба скренути.**

**Завршни део (12-13 минута)**

**Последња активност на овом часу је помало измењени задатак из рубрике *Tocca a te!* у Уџбенику. И ову активност ученици раде у пару. Наиме, један ученик објашњава свој пут од куће до школе, а други га црта на табли. Циљ ове активности је да ученици вежбају разумевање туђег говора.**

**За домаћи задатак ученици треба да ураде вежбе 1, 5, 6 и 11 у Радној свесци.**

**Припрема за час бр. 12**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2013/2014.**
* **Наставна тема: II *Andiamo al cinema tridimensionale!***
* **Наставна јединица: *Esercizi di ascolto, lettura e produzione scritta***
* **Тип часа: вежбање**
* **Наставне методе: рад на тексту, дијалошка, писане вежбе**
* **Облици рада: индивидуални, групни**
* **Наставна средства: Уџбеник, Радна свеска, CD**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Циљеви и задаци часа:**
* **утврђивање обрађених садржаја кроз вежбе слушања и писања; обнављање ортографских и фонетских правила у вези са фонемом S**
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* + **разумеју текстове у којима се упућује позвив на заједничку активност, изражава свиђање или несвиђање, траже информације о цени, времену када нешто почиње неког дешавања**
  + **правилно читају и пишу речи које садрже слово S и групе SCA, SCO, SCU, SCI, SCE, SCIA, SCIO, SCIU**
* **Активности:**
* **Наставника: Проверава домаћи задатак, пушта снимке дијалога, задаје ученицима вежбу писања и прати њену израду, увежбава са ученицима изговор гласовних група које садрже глас S.**
* **Ученика: Исправљају грешке у домаћем задатку, слушају дијалоге, одговарају на питања у вези са њима, у групи препричавају одслушане дијалоге, слушају и понављају речи, читају речи са фонемом S.**

**Ток часа**

**Уводни део (7-8 минута)**

**У првом делу часа проверавамо домаћи задатак у Радној свесци (1, 5, 6. и 11. вежба) и на тај начин понављамо комуникативне функције са претходног часа.**

**Главни део (25 минута)**

**Обезбеђујем тишину у учионици и пуштам снимак дијалога, ученицима говорим да пажљиво слушају. Након првог слушања, говорим им да отворе Уџбеник и прочитају питања, а потом пуштам поново снимак и након сваког дијалога га заустављам како би ученици имали времена да запишу одговоре. Подсећам их да не пишу целе реченице, већ само реч или две колико је неопходно за одговор. Заједно проверавамо решења, а затим делим ученике у четири групе и свакој групи задајем да опишу по један дијалог – *chi parla, dove vanno, cosa fanno*... Уколико ученици кажу да им је потребно, пуштам дијалоге још једном како би запамтили што више информација и описали што боље задати дијалог. По један ученик, представник групе, чита оно што су написали, али сви пишу у своје свеске.**

**Завршни део (12-13 минута)**

**Последња активност односи се на утврђивање правила изговарања фонеме S – *S, SS, SCE, SCI, SCIA, SCIO, SCIU, SCA, SCO, SCU, SCHE, SCHI, S + b, l, d, v, m.***

**Једном им пуштам снимак са речима из Уџбеника, а потом тражим од ученика да понове речи које су чули, као и да прочитају понуђене речи које нисмо чули. Сваки ученик чита по једну реч.**

**На крају говорим ученицима да отворе Радну свеску, пуштамим снимак са CD-а, а они треба да заокруже реч коју чују.**

**За домаћи задатак ученици треба да за сваки изговор фонеме S пронађу по још један пример међу речима које смо учили прошле и ове године. Нпр. за *S – riso, SS – accessori, SCE – scena, SCIA – striscia* итд. Ученици ће речи вероватно тражити у речнику на крају Уџбеника, а на тај начин ће се подсетити неких речи које су можда заборавили.**

**Припрема за час бр. 13**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2013/2014.**
* **Наставна тема: II *Andiamo al cinema tridimensionale!***
* **Наставна јединица: *Il presente dei verbi abitare, andare, correre e sapere***
* **Тип часа: обрада/вежбање**
* **Наставне методе: рад на тексту, дијалошка, писане вежбе, лудичке активности**
* **Облици рада: фронтални, индивидуални, у пару**
* **Наставна средства: Уџбеник, Радна свеска**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Корелација: матерњи језик**
* **Циљеви и задаци часа:**
* **усвајање облика садашњег времена правилних глагола I и II конјугације, као и неправилног глагола *andare* и модалног *sapere***
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* + **у говору и писању препознају и користе глалголска лица презента глагола прве и друге коњугације, глагола *andare* e *sapere***
* **Активности:**
* **Наставника: Проверава домаћи задатак, увежбава са ученицима облике презента кроз дијалог и тражење примера, задаје вежбе из Радне свеске, прати њихову израду и исправља грешке.**
* **Ученика: Читају реченице из Уџбеника и труде се да смисле сличне примере, раде вежбе које наставник зада, одговарају на питања наставника.**

**Ток часа**

**Уводни део (5 минута)**

**На почетку часа проверавамо домаћи задатак задат на претходном часу. Ученици читају речи којих су се сетили или пронашли. Пошто ће се речи вероватно понављати, не читају сви ученици све речи, већ за сваку групу гласова додају реч коју су написали, а претходни ученик је није прочитао.**

**Главни део (25 минута)**

**Следећа активност представља усвајање облика садашњег времена неких глагола кроз њихово коришћење. Ученици читају примере реченица из Уџбеника, а потом од њих тражим да ми дају по неколико сличних примера. Нпр.**

* ***Io e la mia famiglia abitiamo in una bella casa. -> Mia sorella ed io abitiamo in Via Sremska, 47***
* ***Noi abitiamo in un palazzo molto grande -> I miei amici ed io abitiamo a Belgrado* итд.**

**Уколико ученик има потешкоћа са састављањем реченице, помажем му тако што му постављам питање на које треба да одговори. Стрпљиво чекам одговоре и похваљујем их. Код неправилних глагола *andare* и *sapere* лавић Марко скреће ученицима пажњу. Питам:**

* ***Cosa dice il nostro amico? Attenzione!***
* ***Perché dobbiamo fare attenzione? Questi verbi sono un po’ diversi. Vediamo come sono!***

**Ученицима су на цедуљицама са стране понуђени облици за сва лица, говорим им да их користе слободно као подсетник док смишљају свој пример реченице или одговор на моје питање.**

**Завршни део (15 минута)**

**Ученици ће облике садашњег времена утврдити кроз интересантну причу о томе куда Хари Потер иде да пронађе свог кума. Ова причица је наставак сцене коју су ученици видели у оквиру текста *Andiamo al cinema tridimensionale!* Користим чињеницу да је ученицима ово један од омиљених филмова и задатак не представљам као граматичку вежбу, већ наставак филмске приче. Након што убаце понуђене глаголе у одговарајуће лице и број, ученици треба да поређају дате сцене филма, што је уједно и провера разумевања текста. Ову вежбу ученици раде у пару.**

**На самом крају ученици ће се опустити мини-квизом који ће нам открити ко најбоље познаје Харија, односно ко је његов највећи фан.**

**За домаћи задатак ученици треба да опишу свој одлазак у школу према моделу који им дајем: *Abito in Via Branka Radičevića. Per arrivare a scuola prendo l'autobus 15 e scendo alla quarta. Dopo vado un po' a piedi. Se sono in ritardo, corro. Arrivo a scuola alle sette e mezza.***

**Припрема за час бр. 14**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2013/2014.**
* **Наставна тема: II *Andiamo al cinema tridimensionale!***
* **Наставна јединица: *Gli articoli: l’, lo, gli; un’, uno***
* **Тип часа: обрада/вежбање**
* **Наставне методе: рад на тексту, дијалошка, писане вежбе**
* **Облици рада: фронтални, индивидуални**
* **Наставна средства: Уџбеник, Радна свеска**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Корелација: енглески језик**
* **Циљеви и задаци часа:**
* **усвајање облика одређеног и неодређеног члана испред именица које почињу самогласником, *Z* или *S impurа,* систематизација свих чланова и њихово увежбавање**
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* + **у говору и писању препознају и користе одговарајуће облике одређеног и**

**неодређеног члана**

* + **правилно читају и пишу речи које садрже слово S и групе SCA, SCO, SCU, SCI, SCE, SCIA, SCIO, SCIU**
* **Активности:**
* **Наставника: Проверава домаћи задатак, увежбава са ученицима облике одређених и неодређених чланова кроз дијалог и тражење примера, задаје вежбу из Радне свеске, прати њену израду и исправља грешке.**
* **Ученика: Читају реченице из Уџбеника и труде се да смисле сличне примере, раде вежбе које наставник зада, одговарају на питања наставника.**

**Ток часа**

**Уводни део (7-8 минута)**

**Ученици који желе читају свој домаћи задатак, исправљам грешке и похваљујем их. Радове осталих ученика узимам да прегледам код куће. Уколико неко није урадио домаћи задатак, по устаљеном правилу добија минус.**

**Главни део (30 минута)**

**Подсећамо се кратко чланова које смо до сада учили. На табли записујем речи *porta, test, dolce, lezione, film, biglietto, banchi, finestre* и тражим од ученика да изађу и напишу одговарајући члан.**

**Након тога прелазимо на читање примера из Уџбеника. Тражим од ученика да закључе зашто је испред ових речи члан другачији и да покушају да се сете што више сличних примера. Уколико видим да им је тешко да се сете примера, нудим им неке па тражим да направе множину именице и ставе члан испред ње. Речи могу да буду: *abito, agenda, italiano, album, astuccio, amico, edicola, esercizio, ombrello, spettacolo, stadio, studente, zucchero...***

**Упућујем ученика на задатак *Adesso tocca a te! Completa!* Заједно проверавамо одговоре.**

**Када видим да су ученици углавном овладали одређеним чланом, прелазимо на читање примера за неодређени члан. Примери у Уџбенику су доста јасни будући да је наглашено прво слово или слова којом реч почиње па ученици могу лако да закључе правило о употреби члана. Поново тражим да ми дају своје примере, а користимо и речи које сам им понудила за увежбавање одређеног члана. Питам их и који би члан ставили испред речи које се помињу у реченицама како бисмо обновили и чланове *un* и *unа* које смо већ радили (нпр. испред речи *fermata, città, parco, stazione, strada, palazzo*). Ово је добра прилика да ученици виде да испред именица женског рода типа *stazione, strada* иде члан *unа* јер често ученици пренесу правило за именице мушког рода на оне у женском.**

**Након тога раде вежбу *Completa!* у Уџбенику.**

**Завршни део (7-8 минута)**

**Ученици утврђују и систематизују своја знања о члановима кроз вежбу 2 у Радној свесци у којој треба да допуне реченице свим одређеним члановима. Задатак раде индивидуално, а потом га заједно проверавамо.**

**Припрема за час бр. 15**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2013/2014.**
* **Наставна тема: II *Andiamo al cinema tridimensionale!***
* **Наставна јединица: *Esercizi grammaticali e lessicali***
* **Тип часа: утврђивање**
* **Наставне методе: дијалошка, писане вежбе, лудичке активности**
* **Облици рада: индивидуални, групни**
* **Наставна средства: Уџбеник, Радна свеска, додатни материјал**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Циљеви и задаци часа:**
* **утврђивање облика садашњег времена глагола I и II коњугације, неправилног глагола *andare* и модалног глагола *sapere*; одређених чланова и лексике у вези са одласком у биоскоп**
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* **користе утврђене језичке структуре у различитим контекстима**
* **Активности:**
* **Наставника: Задаје вежбе и надгледа њихову израду, исправља грешке, иницира дијалог и интеракцију међу ученицима.**
* **Ученика: Раде вежбе које наставник зада, учествују у дијалогу, одговарају на питања наставника, раде задату групну лудичку активност.**

**Ток часа**

**Уводни део (5 минута)**

**Враћам ученицима домаће задатке које сам прегледала код куће, коментаришем најфреквентније грешке и похваљујем труд и креативност неких ученика.**

**Главни део (25 минута)**

**Задајем ученицима да ураде вежбу 3 у Радној свесци. Повезивањем делова реченица ученици обнављају облике садашњег времена неправилног глагола *andare,* али и лексику везану за важна места и установе у граду.**

**Када заједно проверимо овај задатак, упућујем их на 7. вежбу у којој треба да споје радње и места у/на којима се оне раде. Проширујем овај задатак тако што од ученика тражим да саставе реченице попут оних из претходног вежбања (*nuotare – al mare -> Vado al mare per nuotare; vedere un film – al cinema -> I ragazzi vanno al cinema per vedere un film.* итд.)**

**Користим реченице из претходне вежбе да отпочнем разговор са ученицим у оквиру ког би требало да користе што више научене облике презента, али и нове речи.**

* ***Andate spesso al cinema?***
* ***Cosa comprate prima di andare al cinema? I biglietti?***
* ***E qualcosa da mangiare?***
* ***A chi piace il cinema 3D?***
* ***Cosa ci mettiamo quando andiamo al cinema 3D? Gli occhiali? Quali? Gli occhiali da sole? No, sono gli occhiali speciali.***
* ***E dopo il cinema dove andate? In pizzeria forse?***
* ***Cosa fate se siete in ritardo e gli amici vi aspettano?***

**Завршни део (15 минута)**

**Последња активност на овом часу за циљ има утврђивање облика одређеног члана кроз групну игру. Свака група има по четири члана. Ученици дођу до табле и ја им дам сличицу неког појма. Један ученик треба да напише ту реч на италијанском, други да стави члан испред ње, трећи да напише множину именице, а четврти да стави члан испред речи у множини. Када добију папирић, ученици имају мало времена да се договоре ко ће шта да уради. Ако сви ураде тачно, група остаје у такмичењу, али ако само један члан погреши, група испада. Побеђује група која најдуже остане у игри, односно која не направи грешку. Речи представљене сличицама су: *autobus, cellulare, televisore, cane, libro, astuccio, zaino, orologio, finestra...***

**Припрема за час бр. 16**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2013/2014.**
* **Наставна тема: II *Andiamo al cinema tridimensionale!***
* **Наставна јединица: *Venezia – città sull’acqua***
* **Тип часа: вежбање**
* **Наставне методе: рад на тексту, дијалошка, илустративна, израда пројекта**
* **Облици рада: фронтални, индивидуални**
* **Наставна средства: Уџбеник, Радна свеска, CD**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Корелација: географија**
* **Циљеви и задаци часа:**
* **увежбавање читања и усмене продукције кроз текст и разговор о Венецији, проширивање лексичког фонда са претходних часова и знања о овом граду**
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* **разумеју и умеју да правилно прочитају обрађени текст**
* **користећи елементе текста и предходна знања описују Венецију и њене**

**специфичности и свој град**

* **Активности:**
* **Наставника: Иницира дијалог пре и након слушања и читања текста, исправља грешке приликом читања, задаје домаћи задатак, упућује ученике на израду постера о Венецији.**
* **Ученика: Учествују у разговору, одговарају на питања наставника и постављају питања у вези са текстом, износе своје мишљење, читају текстове из Радне свеске.**

**Ток часа**

**Уводни део (5 минута)**

**Враћамо се на фотографију на преградним странама Уџбеника и подсећамо се шта је то гондола, зашто је симбол Венеције:**

* ***Chi è in gondola?***
* ***Come si chiamano le persone che portano i turisti in gondola?***
* ***Come sono vestiti i gondolieri?***
* ***Di che colore è l’acqua del canale?***

**Главни део (25 минута)**

**Пуштам снимак текста и говорим ученицима да га прате у Уџбенику. Проверавам глобално разумевање текста и развијам конверзацију кроз питања из рубрике *Discutiamo!* Питања формулишем у зависности од интересовања ученика. Девојчице питам:**

* ***Come vi sembra Venezia? È bella? Romantica?***
* ***Cosa vi piace di più, le gondole o i vaporetti?***
* ***Sapete che molte coppie si sposano proprio in gondola? Cosa ne pensate?***

**а дечацима постављам више питања у вези са филмом Џејмс Бонд:**

* ***Chi è James Bond? Lo conoscete?***
* ***Com’è lui? Cosa fa?***
* ***Perché lo chiamano agente segreto 007?***

**Након разговора ученици увежбавају читање текста. Читају по једну или две реченице, у зависности од дужине.**

**Завршни део (15 минута)**

**Настављамо вежбе читања кроз задатак 13 у Радној свесци. ученици треба да прочитају два представљена града и да на сличан начин опишу свој град, што ће бити њихов домаћи задатак. Након што прочитају оба текста, питам ко жели усмено да покуша да представи наш град по узору на прочитане текстове. Ученику који се јави помажем да исприча шта жели. Ово ће осталима помоћи да код куће напишу радове.**

**На самом крају часа ученике упућујем на креативни рад код куће. У групама треба да нацртају гондолу са гондолијером, а могу нацртати и путнике – туристе. Уколико нека група жели, уместо гондоле може да нацрта и моторну барку – *vaporetto*. Саветујем им да на интернету потраже фотографије гондола како би их што верније нацртали. Ове радове залепићемо на постер у учионици.**

**Припрема за час бр. 17**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2013/2014.**
* **Наставна тема: II *Andiamo al cinema tridimensionale!***
* **Наставна јединица: *Ripasso - 2ª unità***
* **Тип часа: систематизација**
* **Наставне методе: рад на тексту, дијалошка, писане вежбе, лудичке активности**
* **Облици рада: индивидуални, у пару**
* **Наставна средства: Радна свеска, додатни материјал**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Корелација: музичка култура**
* **Циљеви и задаци часа:**
* **систематизација градива друге наставне јединице, али и повезивање са градивом претходне наставне јединице ради вежбања пред тест**
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* **користе систематизоване језичке структуре у различитим контекстима**
* **Активности:**
* **Наставника: Слуша домаће задатке и исправља грешке, задаје активности и прати њихову израду, најављује ученицима тест, пева песму са ученицима.**
* **Ученика: Читају домаће задатке, раде активности које наставник зада, драматизују дијалоге из вежбе у Радној свесци, певају песму.**

**Ток часа**

**Уводни део (7 минута)**

**Ученици читају своје домаће задатке – представљање свог родног града. Исправљам грешке, похваљујем ученике и бирамо рад у ком је на најлепши начин описан наш град.**

**Главни део (30 минута)**

**Прва активност на овом часу је израда 10. задатка у Радној свесци. Ученици ће се подсетити облика садашњег времена глагола које смо учили. Када заједно проверимо одговоре, од ученика тражим да драматизују последњи дијалог у пару, као и да се потруде да измене дијалог (нпр. *teatro* уместо *cinema*, *pizzeria* уместо *ristorante*, *a sinistra* уместо *a destra*...).**

**Након тога диктирам ученицима текст који треба да запишу, а потом да га пребаце у множину. На овај начин ученици ће на истом тексту вежбати слушање, ортографију, садашње време глагола, чланове и лексику које треба да понове. Текст гласи:**

***L’amica di Anna abita vicino a scuola e per questo non prende l’autobus, ma va in piedi. Quando è in ritardo, corre con lo zaino pieno di libri e arriva in tempo. La lezione comincia alle otto. Dopo la scuola va subito a casa. Sa che i genitori la aspettano a pranzo. Stasera va al cinema. Compra il biglietto, prende gli occhiali ed è pronta a vedere il film! Torna a casa contenta e va a dormire.***

**Говорим ученицима да не треба сваку реч која је у једнини да ставе у множину, само тамо где има смисла. Помажем им код заменице *la* коју још нисмо учили те им говорим облик за множину. Овако би требало да изгледа текст након што ученици ураде задатак:**

***Le amiche di Anna abitano vicino a scuola e per questo non prendono l’autobus, ma vanno in piedi. Quando sono in ritardo, corrono con gli zaini pieni di libri e arrivano in tempo. Le lezioni cominciano alle otto. Dopo la scuola vanno subito a casa. Sanno che i genitori le aspettano a pranzo. Stasera vanno al cinema. Comprano i biglietti, prendono gli occhiali e sono pronte a vedere il film! Tornano a casa contente e vanno a dormire.***

**Завршни део (8 минута)**

**Након што ученицима најавим тест који ће радити следећег часа, делим им папире са текстом песме *Per te* италијанског певача Ђованотија. Једном слушају песму и прате њен текст на папирима, а следећи пут сви заједно певамо песму и тако се опуштамо после граматичких вежбања, а пред тест.**

**Припрема за час бр. 18**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2013/2014.**
* **Наставна тема: II *Andiamo al cinema tridimensionale!***
* **Наставна јединица: *Test***
* **Тип часа: провера знања**
* **Наставне методе: писане вежбе**
* **Облици рада: индивидуални**
* **Наставна средства: штампани тестови**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Циљеви и задаци часа:**
* **провера и утврђивање градива прве и друге наставне јединице (презент глагола I и II конјугације, чланови, лексика и комуникативне функције)**
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* **самостално процене које је језичке структуре и у којој мери усвојио**
* **Активности:**
* **Наставника: Дели тестове, даје упутства, појашњава уколико ученици нешто нису разумели, обезбеђује дисциплину и тишину током рада, коментарише тежину теста са ученицима**.
* **Ученика: Раде задатке, питају наставника да им појасни неко упутство уколико га не разумеју, коментаришу тежину теста са другарима и наставником на крају часа.**

**Ток часа**

**Уводни део (5 минута)**

**Размештам ученике, делим им тестове, појашњавам упутства и желим срећу реченицом *In bocca al lupo!***

**Главни део (35 минута)**

**Ученици раде тест. Задаци могу бити овог типа:**

***I Completa con essere o avere!***

***Noi due non \_\_\_\_\_\_\_\_ fame.***

***Luca \_\_\_\_\_\_\_\_ quindici anni.***

***Anna ed io \_\_\_\_\_\_\_\_ molto brave in biologia.***

***I ragazzi \_\_\_\_\_\_\_\_\_ il test oggi.***

***Fabio \_\_\_\_\_\_\_\_ un ragazzo molto sportivo.***

***II Sottolinea la forma giusta!***

***Sul banco c’è/ci sono un libro.***

***Nella mia camera c’è/ci sono due armadi.***

***Nella mia città c’è/ci sono una piazza grande.***

***III Completa le frasi!***

***Loretta \_\_\_\_\_\_\_ (abitare) in un palazzo vecchio.***

***Stasera \_\_\_\_\_\_\_\_ (andare, io) al cinema con gli amici!***

***Paolo e Fabio \_\_\_\_\_\_\_\_ (correre) ogni giorno nel parco.***

***Ragazzi, voi non \_\_\_\_\_\_\_\_ (sapere) che oggi c’è la partita?***

***IV Completa le frasi con il, i, lo, gli, l’, la, le!***

***\_\_\_ libri sono nello zaino.***

***\_\_\_ amiche di Grazia sono simpatiche.***

***\_\_\_ studenti sono molto bravi.***

***\_\_\_ aula di serbo è grande.***

***\_\_\_ zaino di Luca è verde.***

***\_\_\_ finestra è chiusa.***

***\_\_\_ quaderno di Anna non mi piace affatto!***

***V Collega le frasi!***

***Tutti presenti? Crepi il lupo!***

***A che ora comincia il film? Mi dispiace, non lo so.***

***Scusi, signora, sa dov’è il cinema STAR? Oggi no, mi dispiace. Ho altri impegni.***

***In bocca al lupo! No, manca Roberto.***

***Hai voglia di andare in piscina con me? Alle nove.***

**Завршни део (5 минута)**

**Прикупљам тестове и питам ученике да ли им је било тешко, око чега су се највише помучили и зашто, јесу ли задовољни оним што су урадили и сл.**