**Припрема за час бр. 19**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2019/2020.**
* **Наставна тема: III *Sono arrivati i nuovi vicini!***
* **Наставна јединица: *Sono arrivati i nuovi vicini!***
* **Тип часа: обрада**
* **Наставне методе: рад на тексту, илустративна, дијалошка, драматизација**
* **Облици рада: фронтални, индивидуални, групни**
* **Наставна средства: Уџбеник, CD**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Циљеви и задаци часа:**
* **увођење нове и обнављање већ познате лексике у вези са комшијама, породицом, пријатељима и кућним љубимцима, увођење облика садашњег времена неких нових неправилних глагола (*fare*, *potere,volere,venire* ), проширивање израза за позивe за заједничку активност**
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* + - **знају које су језичке саджаје и у којој мери усвојили и како да надокнаде пропуштене садржаје**
    - **разумеју и правилно читају текст лекције**
    - **препознаjу глалголска лица презента глагола *potere , volere* и *venire***
* **Активности:**
* **Наставника: Враћа прегледане тестове и уписује оцене, мотивише ученике, иницира дијалог, објашњава нове речи и изразе.**
* **Ученика: Одговарају на питања наставника, слушају и читају (дрматизују) нови текст, записују нове речи и изразе.**

**Ток часа**

**Уводни део (15 минута)**

**На почетку часа ученицима враћам прегледане тестове, коментаришем најфреквентније грешке и уписујем оцене у дневник.**

**Након тога, прелазимо на коментарисање фотографије са преградних страна Уџбеника. На њој је представљен Велики канал у Венецији. Постављам ученицима питања у вези са овом фотографијом:**

* ***Cosa c'è in questa foto? (Ci sono le barche, le gondole, i gondolieri, i vaporetti...)***
* ***Ci sono anche delle case. Come sono le case e i palazzi?***
* ***Di che colore è l’acqua del Canale?***

**Након разговора о фотографији и давања информација о овом каналу, посматрамо рубрику *In questa unità* и кратко коментришемо садржаје које ћемо у предстојећој лекцији научити.**

**Главни део (20 минута)**

**После уводног дела часа који за циљ има мотивисање ученика, постављам питања којима их уводим у тему нове лекције (*Dove abiti? In una casa o in un appartamento? Chi sono i tuoi vicini? Ti piacciono? Perché?*), а потом пуштам аудио-снимак дијалога из Уџбеника два пута, први пут без гледања у књиге, други пут ученици прате текст у уџбеницима.**

**Кроз разговор о дијалозима проверавам глобално разумевање текста и објашњавам неке од лексема и језичких структура. За сваку oд њих наводим ученике да самостално дођу до значења. Најважније речи и изразе записујем на табли:**

***i mobili, la poltrona, la sedia, il letto, i giocattoli***

***il retriever, il guinzaglio, fare due passi = passeggiare/andare a spasso***

**Анализирамо изразе са глаголом *avere* – *Hai ragione. Forse hanno bisogno d’aiuto*; глаголом *venire* – *Vieni subito a vedere! Vuoi venire con me a fare un giro*; глаголом *fare* у каузативној функцији – *Ti faccio vedere il nostro giardino*; као и изразе са присвојним придевима – *una figlia della tua età, il nostro giardino*.**

**Завршни део (10 минута)**

**У последњем делу часа ученици увежбавају читање текста кроз драматизацију дијалога при чему вежбају и правилну интонацију која је у италијанском језику веома важна. Делим ученике у групе и у оквиру њих додељујем им улоге које треба да „одглуме“. Једна од група излази пред остатак одељења и изводи своју малу представу.**

**За домаћи задатак ученици треба да ураде задатак *Segna la risposta corretta!***

**Припрема за час бр. 20**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2019/2020.**
* **Наставна тема: III *Sono arrivati i nuovi vicini!***
* **Наставна јединица: *Come si dice?***
* **Тип часа: обрада**
* **Наставне методе: рад на тексту, илустративна, дијалошка, решавање проблема**
* **Облици рада: фронтални, индивидуални, у пару**
* **Наставна средства: Уџбеник, CD**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Циљеви и задаци часа:**
* **представљање основних језичких структура компарације придева, обнављање правила о слагању именице и придева и усвајање облика садашњег времена глагола *fare***
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* + - **опишу предмете и особе, користећи одговарајуће форме придева**
    - **упоређују ствари и осбобе**
    - **препознају глалголска лица презента глагола *fare***
* **Активности:**
* **Наставника: Проверава са ученицима домаћи задатак, помаже ученицима при откривању правила позитивне компарације придева, понавља правила слагања именица и придева, задаје задатак за увежбавање компарације.**
* **Ученика: Проверавају и исправљају домаће задатке, читају примере из Уџбеника и на основу илустрација дају претпоставке о значењу датих примера, у пару раде задатке за увежбавање компарације.**

**Ток часа**

**Уводни део (7-8 минута)**

**У уводном делу часа са ученицима проверавам домаћи задатак који је требало да ураде у књигама. Кроз ову активност понављамо најважнију лексику са претходног часа, али и уводимо данашњу тему. Наиме, једно од питања гласи *La nuova vicina Serena è più grande di Anna / è più piccola di Anna / è della sua età*. Враћамо се на овај пример и коментришемо га.**

**Главни део (25 минута)**

**Када смо већ поменули и видели начин позитивног поређења у италијанском језику, од ученика тражим да наглас читамо примере са 28. стране Уџбеника. Будући да су сви примери илустровани, ученици ће и сами лако уочити начин поређења придева. Скрећем им пажњу на слагање именица и придева и упућујем на цедуљицу у доњем десном углу странице. Тражим да ми за сваки од наведених примера дају супротне примере (нпр. *Serena è più alta di loretta. → Loretta è più bassa di Serenа*).**

**У датим примерима у Уџбенику се осим компарације придева јавља и презент глагола *fare – fa tanto sport*, *Facciamo un giro per la città!* као и његова каузативна употреба – *Ti faccio vedere la sua foto*, на шта такође указујем ученицима.** **Подсетим ученике на лекцију Che cosa fanno Anna e Serena? Che cosa fa la mamma di Serena? и упутим ученике на страну 30 у уџбенику где је дата у доњем десном углу странице у ученицима понуђена и цедуљица са облицима садашњег времена овог глагола.**

**Завршни део (12-13 минута)**

**У последњем делу часа ученици раде вежбу у пару. Један од ученика треба да састави реченицу која ће садржати поређење, нпр. *Andrija è più alto di Aleksa. Il libro è più grande del quadernо*.\* а други ученик да изговори реченицу супротну тој користећи антоним придева – *Aleksa è più basso di Andrija. Il quaderno è più piccolo del libro.***

**За домаћи задатак ученици треба да ураде вежбу 1 у Радној свесци.**

***\**** Пошто ученици нису учили облике предлога спојених са чланом, у овим реченицама толеришем и некоришћење чланова, важно је да ученици схвате механизам поређењапридева.

**Припрема за час бр. 21**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2019/2020.**
* **Наставна тема: III *Sono arrivati i nuovi vicini!***
* **Наставна јединица: *Esercizi di ascolto, lettura e produzione scritta***
* **Тип часа: вежбање**
* **Наставне методе: рад на тексту, илустративна, дијалошка, писане вежбе**
* **Облици рада: индивидуални, у пару**
* **Наставна средства: Уџбеник, Радна свеска, CD**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Циљеви и задаци часа:**
* **обнаваљање и увежбавање претходно усвојених језичких структура и лексике кроз вежбе слушања и писања; обнављање правила писања и изговарања фонеме *C***
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* **разумеју текстове у којима се изражавају жеље, потребе и намере, траже и дају дозвола за неку активност, питају и одговарају где се нешто налази**
* **правилно читају и пишу речи које садрже групе CA, CO, CU, CI, CE, CIA, CIO, CIU**
* **Активности:**
* **Наставника: Проверава са ученицима домаћи задатак, обезбеђује тишину у учионици приликом слушања аудио-снимака, контролише одговоре са ученицима, задаје вежбу писања, обнавља са ученицима правила читања и писања фонеме *C* и задаје домаћи задатак.**
* **Ученика: Проверавају и исправљају домаће задатке, слушају снимке и одговарају на питања, препричавају дијалоге, разврставају речи на основу изговора гласа *C.***

**Ток часа**

**Уводни део (10 минута)**

**На почетку часа проверавамо домаћи задатак у Радној свесци и на тај начин обнављамо градиво са претходног часа, а то је поређење придева.**

**Након ове, ученицима предлажем израду и следеће вежбе у Радној свесци. Пуштам им снимак дијалога који треба да допуне у својим радним свескама. Дијалог је кратак и веома једноставан, кроз њега ће се ученици присетити основних комуникативних функција из петог и са почетка шестог разреда. Истовремено, ово је „загревање“ за тежу вежбу слушања која следи, а међу речима којима ученици допуњују дијалог су и *ciao*, *c'è* и *crepi* чиме ученици понављају писање фонеме *C* што ће радити и на крају часа.**

**Главни део (25 минута)**

**Након што обезбедим потпуну тишину у учионици, пуштам ученицима снимак дијалога два пута, а потом заједно проверавамо одговоре у књигама. За сваки одговор *falso* питам *Perché?* и тако разговарамо о дијалозима.**

**Након слушања дијалога и одговарања на питања, што би требало да потраје дванаест до тринаест минута, прелазимо на следећу активност која ће трајати исто толико, а реч је о вежби писања. Ученици треба да препричају дијалоге које смо претходно слушали. У томе им могу помоћи илустрације дијалога, али и одговори које су претходно давали.**

**После десетак минута од неколико ученика тражим да прочитају то што су написали. Исправљам само велике грешке како их не бих обесхрабрила и похваљујем их.**

**Завршни део (10 минута)**

**У последњем делу часа ће се ученици кроз вежбу слушања и писања подсетити правила о писању и изговору фонеме *C.* Пуштам им снимак, а њихов задатак је да у једну од две колоне упишу сваку реч коју чују. По потреби пуштам снимак још једном или два пута. Шетам кроз учионицу и проверавам да ли ученици правилно пишу речи, потом два ученика читају речи из једне, а потом из друге колоне и извлачимо правило о изговору ове фонеме.**

**За домаћи задатак ученици треба да ураде вежбе 3, 4 и 5 у Радној свесци и на тај начин обнове основне бројеве до 100 и редне бројеве до 5.**

**Припрема за час бр. 22**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2019/2020.**
* **Наставна тема: III *Sono arrivati i nuovi vicini!***
* **Наставна јединица: *Il presente dei verbi aprire, potere и volere, venire***
* **Тип часа: обрада/вежбање**
* **Наставне методе: рад на тексту, дијалошка, решавање проблема, писане вежбе**
* **Облици рада: фронтални, индивидуални, у пару**
* **Наставна средства: Уџбеник, Радна свеска**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Циљеви и задаци часа:**
* **обнаваљање основних бројева до 100 и редних до 5 (кроз проверавање домаћег задатка), усвајање облика садашњег времена модалних глагола *potere* и *volere*, глагола III коњугације – *aprire* и обнављање неправилних глагола – *venire и fare***
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* **препознају и користе глалголска лица презента глагола треће конјугације**
* **препознају и користе глалголска лица презента глагола *potere , volere, venire* и *fare***
* **Активности:**
* **Наставника: Проверава са ученицима домаћи задатак, указује на неправилне облике глагола у презенту, подстиче ученике да дају своје примере за наведене глаголе, задаје вежбу у Радној свесци и домаћи задатак**.
* **Ученика: Проверавају и исправљају домаће задатке, читају примере реченица са глаголим у садашњем времену, дају сопстевене примере, раде вежбу у Радној свесци.**

**Ток часа**

**Уводни део (7-8 минута)**

**Са ученицима проверавам домаћи задатак (3, 4. и 5. вежба у Радној свесци).**

**Главни део (20 минута)**

**Ученици прочитају лекцију и треба да одговоре на питање *Che cosa vogliono fare Anna e sua madre? Perché scendono? Chi Serena vuole conoscere? Cosa dice la mamma di Serenа? Le ragazze possono fare un giro o devono stare a casa?* Ученици читају примере реченица из Уџбеникана страни 32 и допуњују их глаголским лицима из текста. Након првих шест реченица (примери за глагол *dovere*) од ученика се тражи да дају сопствене примере, односно испричају Шта желе/не желе; шта могу/ не могу : *Cosa tu vuoi fare dopo la scuola? Vuoi subito andare a giocare? Che cosa chiedi alla mamma?Cosa fai quando il tuo amico ha bisogno di aiuto?/Che cosa domandi all’insegnante quando vuoi uscire dall’aula?* Кроз овај разговор ученици ће користити облике глагола *volere i potere* који је нешто тежи будући да је модалан и захтева инфинитив после себе.**

**У наставку „приче“ Серенин пас Артуро је нестао и свуда га траже. Кроз интересантне примере ученици ће лако упамтити облике глагола *aprire.* Код глагола *venire* указујем им на неправилне облике.**

**Завршни део (17-18 минута)**

**У последњем делу часа ученици треба да примене ново знање, али и да се подсете старог кроз вежбе са садашњим временом глагола. Ученици раде најпре вежбу 5 која је доста лакша јер су облици глагола понуђени, а потом и вежбу 6 и 7 у којима сами треба да напишу одговарајући облик глагола, као и вежбу 8 где ће на основу претходне вежбе хронолошки поређати понуђене илустрације. Последња вежба није искључиво граматичка, већ садржи и вежбе читања, односно разумевања. Ове вежбе ученици раде у пару.**

**На самом крају часа ученицима говорим да за следећи час понесу по једну фотографију на којој су чланови њихове породице, не само уже, већ и шире.**

**Припрема за час бр. 23**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2019/2020.**
* **Наставна тема: III *Sono arrivati i nuovi vicini!***
* **Наставна јединица: *Gli aggettivi possessivi***
* **Тип часа: обрада/вежбање**
* **Наставне методе: рад на тексту, дијалошка, монолошка, писане вежбе**
* **Облици рада: фронтални, индивидуални**
* **Наставна средства: Уџбеник, Радна свеска, приватне фотографије**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Циљеви и задаци часа:**
* **обнављање лексике за описивање родбинских односа, усвајање присвојних придева у облицима једнине и усвајање правила о изостављању члана када се присвојни придев налази уз називе родбинских односа**
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* **описују породицу, изражавају породичне односе и припадност**
* **изражавају припадност употребом присвојних придева**
* **уочавају и примењују правила о употреби одређеног члана уз присвојни придев са именицама које означавају сроднике**
* **Активности:**
* **Наставника: Мотивише ученике, иницира дијалог постављањем питања, указује на граматичка правила, задаје вежбе за увежбавање наученог градива**.
* **Ученика: Учествују у дијалогу, одговарају на питања наставника, читају примере из Уџбеника, описују Серенину и своју породицу, раде вежбу у Радној свесци.**

**Ток часа**

**Уводни део (7-8 минута)**

**Будући да ће на данашњем часу бити доста речи о родбинским односима, на почетку часа обнављамо лексику у вези са њима. На табли записујем *famiglia* и од ученика тражим да ми у паровима наброје све чланове породице које познају (*madre – padre* / *mamma – papà, sorella – fratello, zia – zio, nonna – nonno, figlia – figlio*).**

**Главни део (30 минута)**

**Позивам ученике да отворе 31. страну Уџбеника и да заједно прочитамо примере реченица са присвојним придевима. Када прочитамо све примере, на табли исписујем друге примере које ученици преписују у своје свеске. Нпр. *Il mio gatto è nero. La nostra casa è vicino al parco.***

**Након овога од ученика тражим да погледају слику Серенине породице. Да одговоре на питања ко је ко у њеној породици. Проверавамо затим да ли се сећају значења свих речи које означавају срдонике Come si dice la sorella della madre? E il figlio della zia? Након што идентификују чланове Серенине породице, према датом моделу ученици сада треба да опишу своју породицу. За то ће користити фотографије које сам им на претходном часу рекла да понесу. Пре него што почну да описују своје породице, указујем им на веома важан детаљ – испред присвојних придева уз називе родбинских односа не употребаљава се члан, осим уз тепање. Сваки од ученика устаје и на фотографији показује чланове породице и описује их. Нпр. *Questo è mio padre, Milan. Questo é suo fratello Dragan. Questi sono i loro genitori, i nostril nonni Maria e Petar. Suo fratello è Dragan, mio zio. Questa è mia madre, Jasmina. Sua sorella è Marina, mia zia e suo marito è Vladimir.* и сл.**

**Након тога позовем ученике да у тексту лекције нађу примере присвојних придева и да попуне табелу у уџбнику,**

**Завршни део (7-8 минута)**

**У завршном делу часа ученици раде вежбу 11 у радним свескама. У овом задатку је породица једног дечака описана доста детаљније. Ученици допуњују текст понуђеним присвојним придевима (са чланом или без), а потом заједно проверавамо задатак.**

**За домаћи задатак ученици треба да ураде вежбу 10, 12 и 13 и да користећи текст из једанаестог задатка као модел напишу састав о својој породици.**

**Припрема за час бр. 24**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2019/2020.**
* **Наставна тема: III *Sono arrivati i nuovi vicini!***
* **Наставна јединица: *Marco Polo***
* **Тип часа: вежбање**
* **Наставне методе: рад на тексту, дијалошка, израда пројекта**
* **Облици рада: фронтални, индивидуални**
* **Наставна средства: Уџбеник, CD**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Корелација: историја и географија**
* **Циљеви и задаци часа:**
* **увежбавање читања и усменог изражавања кроз упознавање са Марком Полом, познатим венецијанским истраживачем и трговцем**
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* + **разумеју и правилно читају текст о Марку Полу**
  + **знају основне чињенице о животу, путовањима и делу Марка Пола**
* **Активности:**
* **Наставника: Мотивише ученике, иницира дијалог, говори им о Марку Полу, поставља питања у вези са текстом, даје упутства за израду пројекта**.
* **Ученика: Учествују у дијалогу, одговарају на питања наставника, слушају и коментаришу текст о Марку Полу.**

**Ток часа**

**Уводни део (5 минута)**

**На почетку часа ученике уводим у тему данашње приче тако што постављам питања којима проверавам шта већ знају о Марку Полу: *Chi è Marco Polo? Cosa ha fatto lui? Dove è andato?***

**Главни део (25 минута)**

**Пуштам ученицима снимак текста само једном. Преводимо само речи *esploratore*, *mercante*, *seta*. Не улазимо у анализу текста, важно је глобално разумевање.**

**Постављам питања којима ученике подстичем на дијалог:**

* ***Dove è nato Marco Polo?***
* ***Con chi viaggia in Cina?***
* ***Che cosa porta in Italia dalla Cina?***
* ***Quali altri esploratori italiani conosci?***

**Последње питање погодно је да се прича прошири и на Америга Веспучија и Кристифора Колумба, нпр. Ученици о њима већ доста знају те је ово прилика да та знања побежу са знањима о Марку Полу и тако створе слику о значају италијанских морепловаца за многа открића и дешавања у прошлости.**

**Завршни део (15 минута)**

**У последњем делу часа ученици увежбавају читање текста о Марку Полу.**

**Последњих пет минута користим да се са ученицима договорим око израде пројекта. Група ученика требало би да за велики постер о Венецији који је већ у изради набави неколико фотографија и занимљивих информација о Марку Полу, док би друга група ученика требало да пронађе књигу Марка Пола преведену на српски језик, издвоји неколико занимљивих информација и презентује их осталим ученицима на следећем часу.**

**Припрема за час бр. 25**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2019/2020.**
* **Наставна тема: III *Sono arrivati i nuovi vicini!***
* **Наставна јединица: *Ripasso - 3ª unità***
* **Тип часа: систематизација**
* **Наставне методе: дијалошка, лудичке активности**
* **Облици рада: индивидуални, групни**
* **Наставна средства: Уџбеник, Радна свеска, CD**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Корелација: историја, географија, музичка култура**
* **Циљеви и задаци часа:**
* **проширивање знања о Марку Полу кроз презентовање делова његове књиге „Милион“ („Путовања Марка Пола“) и систематизација градива треће наставне јединице кроз квиз знања**
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* **размењују информације о делу Марка Пола**
* **користе научено градиво у различитим контекстима**
* **рецитују и песмицу** ***Per voi nonni***
* **Активности:**
* **Наставника: Мотивише ученике, иницира дијалог, прати регуларност игре, пушта снимак рецитације, коментарише је са ученицима и предлаже да за исту осмисле мелодију**.
* **Ученика: Презентују оно што су код куће прочитали у књизи Марка Пола, учествују у квизу, слушају рецитацију и покушавају да осмисле мелодију за њу.**

**Ток часа**

**Уводни део (15 минута)**

**У првом делу часа ученици који су имали задатак да у библиотеци пронађу књигу *Il Milione* на српском језику представљају остатку одељења то што су у њој прочитали.**

**Главни део (20 минута)**

**Средишњи део часа посвећен је квизу *Andiamo a sciare!* из Радне свеске. Кроз игру ученици би требало да обнове и систематизују већину градива треће наставне јединице, као и да га повежу са претходним знањима. У питању су граматичка, лексичка и културолошка знања.**

**Како би игра протекла у најбољем реду и без несугласица међу ученицима, јасно постављам правила на самом почетку. Ученике делим у групе и свака од група себи смишља име на италијанском језику које записујемо на табли. Један од ученика је *notaio* – „записничар“ који ће бележити поене такмичара, неко други је *arbitro* – „судија“ који прати регуларност игре. Уколико нека група не зна одговор на постављено питање, оно кружи док нека од наредних група не одговори.**

**Завршни део (10 минута)**

**У последњем делу часа ученицима пуштам снимак рецитације *Per voi nonni*. Након одслушаног снимка, разговарамо на тему љубави између бака и дека и њихових унучића. Постављам питање *Che cosa fanno i nonni per voi? E voi per loro?***

**Будући да је рецитација кратка и веома погодна за певање, ученицима предлажем да у групама (истим као за квиз) покушају да осмисле мелодију за њу. Дајем им неколико минута да осмисле мелодију, а потом свака група треба да отпева своју песмицу. Пошто то раде у групи, ни стидљивим ученицима ово неће представљати непријатност, а створиће веома пријатну и опуштену атмосферу након „узавреле“ каква ће вероватно бити током квиза.**

**Припрема за час бр. 26**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2019/2020.**
* **Наставна тема: IV *A Carnevale ogni scherzo vale!***
* **Наставна јединица: *A Carnevale ogni scherzo vale!***
* **Тип часа: обрада**
* **Наставне методе: рад на тексту, дијалошка, илустративна, драматизација**
* **Облици рада: фронтални, индивидуални, групни**
* **Наставна средства: Уџбеник, CD**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Циљеви и задаци часа:**
* **упознавање ученика са Венецијанским карневалом, једним од најпознатијих на свету, увођење повратних глагола, проширивање већ познате лексике**
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* + **разумеју и правилно читају текст лекције**
  + **траже информације о Карневалу у Венецији, о типичним италијанским маскама**
  + **опишу како је неко обучен**
* **Активности:**
* **Наставника: Мотивише ученике, иницира дијалог, поставља питања у вези са текстом, задаје домаћи задатак**.
* **Ученика: Учествују у дијалогу, одговарају на питања наставника, коментришу текст, драматизују дијалоге.**

**Ток часа**

**Уводни део (12-13 минута)**

**У фази мотивације са ученицима посматрам фотографију на фолио странама 34 и 35. На њој су приказане маскиране особе за време Карневала у Венецији. Фотографију повезујем са називом лекције и ученицима објашњавам његово значење. Не задржавамо се превише на разговору о Карневалу, за то ће бити прилике касније, сада им говорим само најважније и најзанимљивије информације како бих их заинтересовала за нову лекцију и постављам питања:**

* ***Quale carnevale conoscete ancora? Forse quello di Rio de Janeiro?***
* ***Cosa fa la gente quando c’è il carnevale?***
* ***Quanto tempo dura? Un giorno o di più?***
* ***E nel nostro paese c’è il carnevale? Quali manifestazioni/feste ci sono in Serbia?***
* ***Ti sei messo almeno una volta la mascherina? Sì? Allora, descrivila!***

**Потом заједно пролазимо кроз све тачке рубрике *In questa unità* како би ученици већ сада знали шта ће учити у новој лекцији.**

**Главни део (20 минута)**

**Након увода у виду разговора на тему карневала, ученицима пуштам снимак дијалога и то два пута. Први пут слушају дијалоге са затвореним књигама, други пут текст прате у Уџбенику.**

**Непосредно после слушања предлажем ученицима да заједно прочитамо цео текст како бисмо читајући обратили посебну пажњу и на илустрацији препознали све ликове. Ова активност ученицима би требало да буде веома занимљивима јер наше познате другаре из Уџбеника сада треба да препознамо под маскама. Истовремено ученицима појашњавам неке од израза и скрећем им пажњу на повратне глаголе у тексту.**

**Будући да се у дијалозима помињу називи познатих венецијанских маски – *Arlecchino*, *Colombina*, *Pantalone*, *carta Magic* и *Pulcinella* објашњавам ученицима ко су они и упућујем их на страну 42, где ће моћи да пронађу све тражене ликове и њихове типичне костиме.**

**Завршни део (12-13 минута)**

**У завршном делу часа ученици увежбавају читање новог текста кроз драматизацију дијалога. Делим их у групе и у оквиру ње додељујем улоге, а потом свака група излази пред остатак одељења и „глуми“.**

**За домаћи задатак ученици треба да опишу како су обучени Ана и Карло на илустрацији у уџбенику.**