**Припрема за час бр. 47**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2019/2020.**
* **Наставна тема: VI *Facciamo le decorazioni di Pasqua***
* **Наставна јединица: *Esercizi di ascolto, lettura e produzione scritta***
* **Тип часа: вежбање**
* **Наставне методе: аудитивна, дијалошка, решавање проблема, писане вежбе**
* **Облици рада: фронтални, индивидуални, у пару**
* **Наставна средства: Уџбеник, Радна свеска, CD**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Циљеви и задаци часа:**
* **Образовни: троцифрених бројева; развијање вештине разумевања слушањем, утврђивање градива кроз вежбе слушања; разумевање описа прошлих и садашњих радњи и уочавање разлика између њих**
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* **разумеју дијалоге у којима се разговара о плановима за празнике, предлажу заједничке активности, изражавају планове и намере, изражавају допадање/ недопадање, честитају празницке и упућују жеље**
* **- препознају да ли се радња десила у прошлости или тек треба да се деси**
* **Активности:**
* **Наставника: Координише радом на часу, проверава домаћи задатак са ученицима, поставља питања у вези са илустрацијама у Уџбенику, пушта снимак дијалога, проверава одговоре ученика, увежбава писање и изговор дуплих сугласника.**
* **Ученика: Проверавају и исправљају домаћи задатак, читају ускршње честитке које су код куће писали, описују илустрације у Уџбенику, слушају дијалоге и одговарају на питања, слушају изговор речи са дуплим сугласницима, читају и пишу речи које садрже *doppie.***

**Ток часа**

**Уводни део (15 минута)**

**Први део часа посвећен је обнављању градива са претходног часа кроз проверу домаћег задатка у Радној свесци. Међу задатим вежбама (2, 3, 4, 5 и 6) налази се и кратка вежба писања. У питању је писање ускршње честитке. Више ученика чита оно што су написали и показују својим другарима илустрације које садрже симболе Ускрса.**

**Главни део (22-23 минута)**

**Након провере домаћег задатка, ученике упућујем на 61. страну Уџбеника. Најпре тражим да опишу приложене илустрације и да на основу њих покушају да претпоставе о чему је реч у дијалозима које ће слушати. Када ово завршимо, обезбеђујем потпуну тишину у учионици и пуштам снимак дијалога уз напомену ученицима да приликом првог слушања не треба да одговарају на питања. То раде тек током другом слушања. Овога пута одговори су понуђени у виду вишеструког избора. Пуштам снимак и трећи пут како би ученици проверили одговоре, а затим их заједно упоређујемо и коментаришемо.**

**Након тога прелазимо на 62. страну Уџбеника и кажем ученицима да погледају илустрацију и да ми кажу кога виде и зашто се рукују. Питам их: „ *Che cosa ha festeggiato Anna ieri?“* и позовем их да прочитају реченице које им лавић показује.**

**Затим у групама проналазе које речи се користе када се прича о прошлим дешавањима о које када се прича о садашњим или будућим. U групама раде 7. задатак из Радне свеске, а затим проверавамо на нивоу одељења.**

**Завршни део (7-8 минута)**

**У последњем делу часа ученици раде вежбу 8 у Радној свесци како бисмо обновили нека раније стечена знања о употреби глагола *piacere* и изражавања допадања и недопадања . Задатке раде у пару, а потом их заједно проверавамо. Договарам се са ученицима о изради пројекта „*La Pasqua in Serbia e in Italia“* који група заинтересованих ученика треба да уради и представи на часу посвећеном тој теми*.***

**Припрема за час бр. 48**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2019/2020.**
* **Наставна тема: VI *Facciamo le decorazioni di Pasqua***
* **Наставна јединица: *I pronomi indiretti***
* **Тип часа: обрада/вежбање**
* **Наставне методе: рад на тексту, дијалошка, решавање проблема, писане вежбе**
* **Облици рада: фронтални, индивидуални, у пару**
* **Наставна средства: Уџбеник**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Корелација: српски језик**
* **Циљеви и задаци часа:**
* **Образовни: усвајање облика индиректних објекатских заменица**
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* **препознаје и упоребљава ненаглашене индиректне објекатске заменице**
* **Активности:**
* **Наставника: Координише радом на часу, подстиче ученике да обнове структуре које већ знају, помаже ученицима да открију нова правила**
* **Ученика: постављају питања и одговарају на питања, дају сопствене примере, допуњују реченице у Уџбенику, проналазе облике заменица у тексту, откривају граматичка правила и друштвене конвенције**

**Ток часа**

**Уводни део (10 минута)**

**Поставњам им питања: „Quale festa ti piace di più? Perché? Quali regali ti piacciono? Che cosa ti piace fare a Natale?“ ако у одговору не употребе заменицу и глагол piacere, допуњујем им одговор Mi piace/ piacciono. Затим питам ученике/ученице које седе до девојчице Quale festa piace di più alla tua compagna di banco? Le piace di più il Natale o....? Запишем питање на табли: „ Le piace di più La Pasqua?“ Слично питање поставим неком ко седи до дечака и напишем на табли: „Gli piacciono le uova colorate? затим их питам за значење заменица LE и GLI и „*Come fate le domande a una signora?E se volete sapere se una cosa piace a due ragazzi?“- Andiamo a scoprire.***

**Главни део (око 30 минута)**

**Ученици у групама читају текст лекције на 60. странии проналазе заменице којима допуњавају реченице на страни 63. Раде вежбу 9 у Радној свесци.**

**Затим свако на папирићу треба да напише три ствари које му се свиђају: „ Мi piace/mi piacciono ..........да се потпише и да убаци папирић у кутију. Други ученик извлачи папирић из кутије , говори одељењу шта се неком свиђа користећи заменице у трећем лицу: „*Gli piace giocare a calcio. Non gli piacciono .....“* Ученици који мисле да су препознали о коме је реч јавњају се да одговоре ко је то.**

**Након тога раде вежбу на 68. страни Уџбеника и 12. вежбање у Радној свесци.**

**Завршни део (2-3 минута)**

**Задајем домаћи задатак – вежбу 10 у Радној свесци, и да напишу по три ствари које све свиђају њиховим укућанима . „*Che cosa piace ai miei?*”**

**Припрема за час бр. 49**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2019/2020.**
* **Наставна тема: VI *Facciamo le decorazioni di Pasqua***
* **Наставна јединица: *Esercizi grammaticali e lessicali***
* **Тип часа: утврђивање**
* **Наставне методе: дијалошка, решавање проблема, лудичке активности**
* **Облици рада: индивидуални**
* **Наставна средства: Радна свеска, цедуљице са питањима и задацима**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Циљеви и задаци часа:**
* **Образовни: утврђивање употреба наглашених личних заменица у служби индиректног објекта и обнављање лексике у вези са прославом Ускрса**
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* **препознају и упоребљавају ненаглашене индиректне објекатске заменице**

* **Активности:**
* **Наставника: Координише радом на часу, проверава домаћи задатак са ученицима, објашњава правила „игре“, процењује тачност одговора, одржава дисциплину за време часа, похваљује ученике.**
* **Ученика: Проверавају домаћи задатак, одговарају на питања или раде задатке са цедуљица које извуку, труде се да освоје што више поена.**

**Ток часа**

**Уводни део (10 минута)**

**На самом почетку часа проверавамо домаћи задатак у Радној свесци – вежбу 10 а затим читају шта се коме у њиховој породици свиђа, а шта не свиђа.**

**Циљ овог часа је увежбавање граматике и лексике усвојене на протеклим часовима. Пошто су класичне лексичке, а нарочито граматичке вежбе ученицима често досадне, представљам им их као игру. Наиме, испред себе имам мању кутију пуну цедуљица са различитим питањима и задацима. Ученици редом излазе, извлаче једну од цедуљица и одговарају на постављено питање. За сваки тачан одговор добијају бомбону коју чувају до краја часа како би на крају пребројали стечене поене. Неизвесност у вези са извлачењем цедуљица ученицима је увек занимљива, а поени у виду јестиве награде додатно ће их мотивисати да се потруде.**

**Главни део (30 минута)**

**Ученици играју „игру“ на описани начин. Нека од питања и задатака могу бити:**

* ***Trasforma la frase al плурале: Anna mangia i dolci. Anna e Loretta....***
* ***Leggi questo numero ad alta voce: 658***
* ***Che cos’è la colomba e perché si chiama così? Spiega!***
* ***Cosa ci vuole per fare una cartolina d’auguri?***
* ***Quali sono i simboli di Pasqua?***

**Завршни део (5 минута)**

**По завршетку игре ученици броје бомбоне, односно поене и проглашавамо победника који бива додатно награђен. Похваљујем све ученике за уложен труд и показано знање.**

**Припрема за час бр. 50**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2019/2020.**
* **Наставна тема: VI *Facciamo le decorazioni di Pasqua***
* **Наставна јединица: *La Pasqua***
* **Тип часа: вежбање**
* **Наставне методе: рад на тексту, дијалошка**
* **Облици рада: фронтални, индивидуални**
* **Наставна средства: Уџбеник, CD**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Корелација: ликовна култура, верска настава**
* **Циљеви и задаци часа:**
* **Образовни: проширивање знања у вези са прославом Ускрса у Италији, утврђивање и проширивање лексике у вези са прославом овог празника; упознавање нове италијанске рецитације**
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* **препознају и упоребљавају ненаглашене индиректне објекатске заменице**
* **правилно читају и пишу речи које садрже удвојене сугласнике**
* **Активности:**
* **Наставника: Координише радом на часу, иницира дијалог, пушта снимак текста, коментарише га и анализира са ученицима, пушта снимак рецитације, поставља питања.**
* **Ученика: Учествују у разговору, слушају текст и коментаришу га, допуњују текст рецитације, одговарају на питања наставника, праве ускршње честитке.**

**Ток часа**

**Уводни део (5 минута)**

**Кроз кратки разговор ученике уводим у тему данашњег часа. Постављам питања попут:**

* ***Che cos’è la Pasqua?***
* ***Con chi la festeggi? E Il Natale? Quale festa preferisci? Che tipo di feste sono la Pasqua e il Natale? Chi porta i regali a Natale? Dove li mette?E dove sono i regali di Pasqua?***
* ***Prepari le decorazioni di Pasqua? Quali?***
* ***Quali simboli di Pasqua conosci?***
* ***Che cosa si mangia a Natale? E a Pasqua?***

**Главни део (30 минута)**

**Кажем им да отворе књигу на страну 64,проверим да ли знају значење речи ortodossa и mobile и тражим да речи изнад текста распореде на празне линије у тексту. Пуштам ученицима снимак текста да би проверили да ли су тачно распоредили речи. Након слушања, читају текст наглас (сваки ученик по једну реченицу) , исправљам их уколико погреше у изговору или интонацији. Проверавам глобално разумевање, а затим читају поново текст и подвлаче оно што не разумеју. Објашњавам им непознате речи и изразе, кратко анализирамо текст, а потом поново пуштам снимак ученицима.**

**Након другог слушања би требало да су ученици у потпуности схватили текст те им постављам питања:**

* ***Quando si festeggia la Pasqua?***
* ***Dove si festeggia?***
* ***Cosa si fa il lunedì dopo Pasqua?***
* ***Dove sono nascosti i regali di Pasqua?***
* ***Perché ai ragazzi piacciono le uova di cioccolato?***

**Прелазимо потом на рубрику *Discutiamo!* и одговарају на питања.**

**Завршни део (10 минута)**

**Слушају снимак број 31 са затвореним књигама, а затим понављају изговорене речи. После тога им кажем да отворе књигу на страну 65 и радимо задатак слушајући снимак 32 .**

**За домаћи рад треба да опишу како се у њиховој кући слави Ускрс и да ураде вежбе 11 и 12 у Радној свесци како би се подсетили назива намирница које су учили у петом разреду.**

**Припрема за час бр. 51**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2019/2020.**
* **Наставна тема: VI *Facciamo le decorazioni di Pasqua***
* **Наставна јединица: *Le feste italiane e serbe***
* **Тип часа: обрада/вежбање**
* **Наставне методе: рад на тексту, дијалошка, решавање проблема, писане вежбе**
* **Облици рада: фронтални, индивидуални, у пару**
* **Наставна средства: Уџбеник, Радна свеска, додатни маатеријал**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Корелација: српски језик**
* **Циљеви и задаци часа:**
* **Образовни: уочавају сличности и разике између обичаја две културе, вежбају писање и употеребу мултимедијалних видова презентација**
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* **описују ускршње обичаје у Италији, Србији и у својој породици, размењују информације у вези са начином прославе празника и њиховим специфичностима, изражавају мишљење о раду својих другара**
* **Активности:**
* **Наставника: Координише радом на часу, проверава домаћи задатак са ученицима,.**
* **Ученика: Презентују своје радове, дискутују, и изражавају своје мишљење о радовима својих другара из одељења.**

- усмено и писано описује ускршње обичаје у Италији, Србији и у својој породици

**Ток часа**

**Уводни део (6-7 минута)**

**На почетку часа припремамо учионицу за презентације. проверавамо домаћи задатак и тиме обнављамо облике усвојене на претходном часу, а којима ћемо се бавити и на следећем часу.**

**Главни део (око 35 минута)**

**Групе ученика презентују своје радове на тему сличности и разлике у прослављању празника у Србији и Италији . Ученици дискутују и оцењују њихов рад.**

**Завршни део (3-4 минута)**

**На крају часа проверавамо домаћи задатак .**

**Припрема за час бр. 52**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2019/2020.**
* **Наставна тема: VI *Facciamo le decorazioni di Pasqua***
* **Наставна јединица: *Ripasso - 6ª unità***
* **Тип часа: систематизација**
* **Наставне методе: дијалошка, лудичке активности, решавање проблема**
* **Облици рада: фронтални, групни**
* **Наставна средства: Радна свеска, CD**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Корелација: музичка култура**
* **Циљеви и задаци часа:**
* **Образовни: систематизација градива шесте наставне јединице, као и појединих елемената из претходних језичких садржаја ; проширивање лексичког фонда кроз упознавање познате италијанске песме**
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* **употребљавају систематизовано градиво у разним контекстима**
* **Активности:**
* **Наставника: Координише радом на часу, проверава, поставља питања у оквиру игре, обезбеђује дисциплину током играња, пушта песму, пева са ученицима, најављује тест.**
* **Ученика: Проверавају домаћи задатак, учествују у игри *Giochiamo a pallacanestro!*, слушају песму *Con te partirò* и допуњују њен текст, певају песму, процењују стечена знања током шесте наставне јединице.**

**Ток часа**

**Уводни део (5 минута)**

**Ученици се распоређују у тимове, договарамо се ко ће бележити резултате на табли, ко ће мерити време које имају да дају одговор.**

**Главни део (30 минута)**

**Играмо игру *Giochiamo a pallacanestro!* Ученик који се први јави одговара на питање и уколико одговори тачно, поени иду његовој екипи, два, односно три за тежа, посебно обележена питања. Ова активност требало би да траје до двадесет минута. Ученици ће се на овај начин забавити и поновити најважније граматичке и лексичке структуре.**

**По завршетку игре, са „спорта“ прелазимо на музику. Ученици слушају Бочелијеву песму *Con te partirò.* Уједно, песму користимо и као вежбу слушања. Из текста који дајем ученицима избацујем неколико речи које треба приликом слушања да упишу. Изостављам речи које су ученицима већ познате попут: *parole, sole, finestre, cuore, strada*. Песму слушамо три пута. Први пут допуњују, други пут проверавају, а трећи певају песму сви заједно.**

**Завршни део (10 минута)**

**На крају часа, као и увек по завршетку једне наставне јединице, ученицима дајем неколико минута да обележе шта су научили у протеклој лекцији. Кратко коментаришемо њихове утиске о усвојеним знањима, а потом им најављујем тест за следећи час. Говорим им чега треба да се подсете.**

**Припрема за час бр. 53**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2019/2020.**
* **Наставна тема: VI *Facciamo le decorazioni di Pasqua***
* **Наставна јединица: *Test***
* **Тип часа: провера знања**
* **Наставне методе: писане вежбе**
* **Облици рада: индивидулани**
* **Наставна средства: штампани тестови**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Циљеви и задаци часа:**
* **Образовни: провера знања стеченог током пете и шесте наставне јединице (граматички, лексички и културолошки садржаји)**
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* **самостално процене које су језичке садржаје и у којој мери савладали**
* **Активности:**
* **Наставника: Дели ученицима тестове, додатно појашњава поставке задатака, прати израду теста, одговара на евентуална питања ученика, прикупља тестове по истеку предвиђеног времена и са ученицима коментарише колико и како су урадили.**
* **Ученика: Слушају упутства наставника, раде тест, постављају питања уколико им нешто у вези са израдом задатака није јасно, коментаришу са наставником шта и зашто им је било тешко на тесту.**

**Ток часа**

**Уводни део (5 минута)**

**Делим тестове ученицима и укратко појашњавам упутства за израду задатака на тесту.**

**Главни део (35 минута)**

**Ученици раде тест. Одговарам на евентуална питања ученика.**

**Примери задатака:**

***Completa le frasi con il verbo al presente!***

***Che cosa ........................ (noi/comprare) a Serena per il suo compleanno?***

***Anna ........................ (festeggiare) la Pasqua con la sua famiglia.***

***Che cosa ..................... (loro/scrivere) nel biglietto d’auguri?***

***Fabio, cosa .................... (portare) tu per la festa?***

***Quando ........................ (io/finire) di studiare, ....................... (uscire) con Paolo.***

***Completa le frasi!***

***I pantaloni sono a) grande b) bello c) lunghi***

***Le macchine sono a) verde b) rosa c) gialla***

***Il libro è a) aperta b) interessante c) noiosi***

***La vetrina è a) grande b) pulito c) sporche***

***Scrivi in lettere questi numeri!***

***128 ..................................... 654 ..................................... 349 ......................................***

***812 ..................................... 491 ..................................... 776 ......................................***

**Завршни део (5 минута)**

**Прикупљам тестове и коментаришем са ученицима, питам их шта им је било најтеже и зашто, да ли је било довољно времена за израду задатака, којим се оценама надају и слично.**

**Припрема за час бр. 54**

* **Школа: ......................................................**
* **Наставни предмет: италијански језик**
* **Разред и одељење: 6.**
* **Школска година: 2019/2020.**
* **Наставна тема: VII *Sul campo da tennis***
* **Наставна јединица: *Sul campo da tennis***
* **Тип часа: обрада**
* **Наставне методе: рад на тексту, дијалошка, решавање проблема, драматизација**
* **Облици рада: фронтални, индивидуални**
* **Наставна средства: Уџбеник, CD**
* **Литература: *Amici 2* - Италијански језик за 6. pазред основне школе; *Amici 2* - Приручник за наставнике**
* **Корелација: физикчо и здравствено васпитање**
* **Циљеви и задаци часа:**
* **Образовни: усвајање лексике која се односи на спортске активности, нарочито на тенис; увођење императива без облика за треће лице множине; систематизација облика садашњег времена глагола *stare***
* **Очекивани исходи:**

**По завршетку часа ученици ће бити у стању да у усменој и писаној комуникацији:**

* **знају које су језичке садржаје и у којој мери усвојили и како да пропуштено надокнаде**
* **разумеју и умеју да читају текст лекције**
* **даје и тражи информације о спортовима, описује спортске активности, изнесе своје ставове, допадања/ недопадања**
* **препознаје и користи глаголска лица презента глагола *stare***
* **Активности:**
* **Наставника: Координише радом на часу, иницира дијалог, пушта снимак дијалога, анализира текст са ученицима, исправља грешке у читању приликом драматизације.**
* **Ученика: Учествују у дијалогу, одговарају на питања наставника, слушају снимак дијалога, труде се да сами открију значење речи и израза на основу контекста и илустрација, драматизују дијалоге.**

**Ток часа**

**Уводни део (12-13 минута)**

**Ученицима враћам прегледане тестове и уписујем оцене.**

**Потом започињемо разговор о фотографији на странама Уџбеника – *La Regata storica di Venezia*. Објашњавам ученицима када и којим поводом се одржава ова лепа манифестација. Постављам питања у вези са фотографијом:**

* ***Cosa vedete in questa foto?***
* ***Le barche, le gondole... dove si trovano?***
* ***Riconoscete il canale? Come si chiama?***
* ***E la chiesa dietro? Ve la ricordate? È infatti una basilica.***

**Постепено усмеравам разговор на основну тему лекције – спорт, свакодневне обавезе и активности:**

* ***Ma cosa pensate chi sono le persone in barche e gondole? Perché sono vestite in costumi?***
* ***Che cos’è la regata?***
* ***Chi di voi fa sport?***
* ***Quante volte alla settimana lo praticate?***
* ***Gli allenamenti sono difficili?***
* ***Quale sport vi piace?***
* ***E in quale sport ha molto successo il nostro paese?***
* ***Chi sono i nostri tennisti migliori?***

**Након уводног разговора упознајем ученике са садржајем нове лекције кроз рубрику *In questa unità.***

**Главни део (25 минута)**

**Пуштам ученицима снимак дијалога два пута. Први пут само слушају, а други пут прате текст у својим књигама. Након слушања прелазимо на анализу текста, односно објашњавање нових лексема, међу којима посебну пажњу треба посветити речима: *allenatore, allenamento, fare sport / praticarlo, gara, partita, campionato, perdere, vincere, racchetta, rete, diritto, colpire la palla, servizio* а затим тражим да упишу речи на празне линије на илустрацији.**

**Не улазим у детаљне анализе појединих лексичких структура, објашњавам онолико колико је потребно да ученици разумеју текст. Наравно, наводим их да сами закључе о значењу што већег броја речи. Постављам им питања *Come stai / sta / state?* и испишем на табли *bene* ☺ *male* ☹ *così così* ☺☹. На цедуљици испод текста исписују облике садашњег времена глагола *stare* које проналазе у тексту, а затим питају једни друге како су, како су им родитељи итд.**

**Завршни део (7-8 минута)**

**У последњем делу часа ученици увежбавају читање, односно изговор кроз драматизацију дијалога. Додељујем им улоге и исправљам евентуалне грешке приликом читања.**

**За домаћи рад треба да ураде задатак број 3 из Радне свеске и да одговоре на питања из Уџбеника са стране 69.**